Mo Ná Níhi Nɛ Yehowa Haa Wɔ ɔ He Se Kɛ Pi Si—Mɛni Blɔ Nɔ? | Kase\n‘Imi ji Yehowa, nyɛ Mawu ɔ nɛ. I suɔ kaa ma tsɔse nyɛ konɛ e hi ha nyɛ nitsɛmɛ.’—YESAYA 48:17.\nLAHI: 20, 37\nMɛni ma nyɛ ma ha nɛ wa be mumi mi niye ní komɛ a he se náe?\nMɛni ji ga womi komɛ nɛ maa ye bua wɔ konɛ wa ná Baiblo mi womi ɔmɛ tsuo a he se?\nKɛ wa ma plɛ kɛ ná munyuhi nɛ a ngma kɛ ha nihewi kɛ yihewi kɛ ma bi ɔ a he se ha kɛɛ?\n1, 2. (a) Kɛ Yehowa Odasefohi peeɔ a ní ngɛ Baiblo ɔ he ha kɛɛ? (b) Mɛni Baiblo mi womi lɛ o bua jɔ he wawɛɛ?\nYEHOWA ODASEFOHI fiɛ we Baiblo ɔ he. Baiblo ɔ woɔ wa bua, e haa nɛ wa náa hɛ kɛ nɔ fɔmi, nɛ e kɛ blɔ tsɔɔmi nɛ da haa wɔ. (Roma Bi 15:4) Tsa pi adesahi a sɛ gbi nɛ ngɛ mi, mohu ɔ, e ji “Mawu munyu.”—1 Tesalonika Bi 2:13.\n2 Eko ɔ, wɔ tsuo wa ngɛ Baiblo mi womi ko nɛ wa bua jɔ he wawɛɛ. Ni komɛ a bua jɔ Sane Kpakpa amɛ a he, ejakaa a haa nɛ a naa Yehowa su kpakpa amɛ nɛ Yesu je kpo ɔ. (Yohane 14:9) Ni kpa komɛ hu ngɛ nɛ a bua jɔɔ Baiblo ɔ mi gbami womihi a he. Womi nɛ ɔmɛ a kpɛti kake ji Kpojemi womi ɔ. E tsɔɔ ‘níhi nɛ maa ba mi ngɛ be kpiti mi.’ (Kpojemi 1:1) Ni komɛ ngɛ nɛ ke a kane La womi ɔ, e woɔ a bua, nɛ ni komɛ hu ngɛ nɛ a bua jɔɔ ga womi kpakpahi nɛ ngɛ Abɛ womi ɔ mi ɔ he. Enɛ ɔ tsɔɔ heii kaa a ngma Baiblo ɔ kɛ ha nɔ tsuaa nɔ.\n3, 4. (a) Kɛ wa naa wa Baiblo kasemi womi ɔmɛ ha kɛɛ? (b) Mɛni womihi nɛ a peeɔ kɛ haa nimli pɔtɛɛ komɛ?\n3 Akɛnɛ wa fiɛ we Baiblo ɔ he he je ɔ, wa bua jɔ wa Baiblo kasemi womi ɔmɛ a he, ejakaa Mawu Munyu ɔ nɔ nɛ a daa kɛ ngmaa. Womihi, womiyohi, womi tɛtlɛɛhi kɛ womi kpahi nɛ wa nine suɔ nɔ ɔ tsuo je Yehowa ngɔ. Womi nɛ ɔmɛ yeɔ bua wɔ nɛ wa hɛɛ wɔ kɛ suu Yehowa he, nɛ wa hemi kɛ yemi ɔ mi waa.—Tito 2:2.\n4 A peeɔ wa womi ɔmɛ fuu kɛ haa Yehowa Odasefohi tsuo. Se womi komɛ ngɛ nɛ a pee kɛ ha ni komɛ pɔtɛɛ kaa nihewi kɛ yihewi aloo fɔli. A kɛ munyuhi kɛ videohi fuu fɔɔ wa wɛbsaiti ɔ nɔ kɛ haa nihi nɛ a pi Yehowa Odasefohi titli. Ní nɛ ɔmɛ tsuo tsɔɔ kaa Yehowa ngɛ si nɛ e wo kaa e ma tsɔse je ma amɛ tsuo ɔ nɔ yee.—Yesaya 25:6.\n5. Mɛni nɛ ke wa peeɔ ɔ, wa ma ná nɔ mi mami kaa Yehowa bua maa jɔ wa he?\n5 E ngɛ mi kaa wa ti nihi fuu maa suɔ kaa wa ná be fuu kɛ kane Baiblo ɔ kɛ asafo ɔ womi ɔmɛ tsuo mohu lɛɛ, se pi be fɛɛ be nɛ wa náa deka kɛ peeɔ jã. Se ke waa kɛ wa be tsuɔ ní saminya nɛ wa kaneɔ Baiblo ɔ kɛ wa womi ɔmɛ nɛ wa kaseɔ ɔ, wa ma nyɛ ma ná nɔ mi mami kaa Yehowa bua maa jɔ wa he. (Efeso Bi 5:15, 16) Se nɔ́ ko ngɛ nɛ e sɛ kaa waa pee kɔkɔɔkɔ. Mɛni ji jamɛ a nɔ́ ɔ?\n6. Mɛni ma nyɛ ma ha nɛ wa be níhi nɛ wa nine suɔ nɔ kɛ jeɔ Yehowa ngɔ ɔ a he se náe?\n6 Ke wa hyɛ we nɛ hi ɔ, wa ma susu kaa Baiblo ɔ mi womi komɛ aloo asafo ɔ womi ɔmɛ ekomɛ kɔ we wa he. Kaa nɔ hyɛmi nɔ́ ɔ, ke wa susu kaa Baiblo mi womi ko kɔ we si fɔfɔɛ nɛ wa ngɛ mi ɔ he hu nɛɛ? Aloo ke wa susu kaa wa piɛɛ we nihi nɛ a ngma womi ko kɛ ha mɛ ɔ a he hu nɛɛ? Anɛ wa kaneɔ lɛ kɛfokɛfo aloo wa kane we kulaa po lo? Ke jã a, lɛɛ wa be munyu komɛ nɛ a he hia a he se náe. Mɛni wa ma nyɛ maa pee konɛ wa ko pee wa ní jã? E sa nɛ waa le kaa munyuhi tsuo nɛ wa nine suɔ nɔ ɔ jeɔ Yehowa ngɔ. Wa kaneɔ ngɛ Baiblo ɔ mi ke: ‘Imi ji Yehowa nyɛ Mawu ɔ nɛ. I suɔ kaa ma tsɔse nyɛ konɛ e hi ha nyɛ nitsɛmɛ.’ (Yesaya 48:17) Ngɛ munyu nɛ ɔ nɛ wa ngɛ kasee ɔ mi ɔ, wa ma susu ga womi etɛ nɛ maa ye bua wɔ konɛ wa ná níhi tsuo nɛ Yehowa haa wɔ ɔ a he se.\nNÍHI NƐ O MA NYƐ MAA PEE KONƐ O NÁ BAIBLO KANEMI HE SE\n7. Mɛni he je nɛ e he hia kaa waa kane Baiblo ɔ kɛ juɛmi nɛ da a?\n7 O kɛ juɛmi nɛ da nɛ kane. Ngɛ anɔkuale mi ɔ, a ngma Baiblo mi womi ɔmɛ ekomɛ kɛ ha ni komɛ pɔtɛɛ. Se Baiblo ɔ tsɔɔ heii kaa ‘ngmami tsuaa ngmami ɔ, Mawu mumi ɔ lɛ ha nɛ nihi ngma, nɛ e hi.’ (2 Timoteo 3:16) Enɛ ɔ he je ɔ, e he hia nɛ waa kɛ juɛmi nɛ da nɛ kane Baiblo ɔ. Nyɛminyumu ko le kaa e ma nyɛ maa kase níhi fuu ngɛ Baiblo mi sane kake pɛ mi. Enɛ ɔ yeɔ bua lɛ nɛ e kaseɔ níhi nɛ a mi kuɔ. Enɛ ɔ he ɔ, loko wa maa kane Baiblo ɔ, e sa nɛ waa sɔle konɛ Yehowa nɛ ha nɛ wa ná juɛmi nɛ da konɛ waa nu ní kasemi nɛ ngɛ mi nɛ e suɔ kaa waa le ɔ sisi.—Ezra 7:10; kane Yakobo 1:5.\nAnɛ o ngɛ o Baiblo kanemi ɔ he se náe kɛ pi si lo? (Hyɛ kuku 7)\n8, 9. (a) Ke wa ngɛ Baiblo ɔ kanee ɔ, mɛni sanehi wa ma nyɛ ma bi wa he? (b) Níhi nɛ Yehowa hlaa ngɛ asafo mi nikɔtɔma amɛ a he ɔ deɔ wɔ mɛni ngɛ Yehowa he?\n8 Mo bi sanehi. Ke o ngɛ Baiblo ɔ kanee ɔ, moo mlɛ nɛ o bi o he sanehi nɛ nyɛɛ se nɛ ɔ: ‘Mɛni enɛ ɔ deɔ mi ngɛ Yehowa he? Mɛni blɔ nɔ ma nyɛ ma gu konɛ ma ngɔ munyu nɛ ɔ kɛ tsu ní ngɛ ye si himi mi? Kɛ ma plɛ kɛ ngɔ munyu nɛ ɔ ke ye bua ni kpahi ha kɛɛ?’ Ke wa pueɔ wa yi mi tɛ ngɛ sane bimi nɛ ɔmɛ a he ɔ, wa ma ná Baiblo kanemi he se wawɛɛ nitsɛ. Nyɛ ha nɛ wa susu nɔ hyɛmi nɔ́ kake ko he nɛ waa hyɛ. Baiblo ɔ tsɔɔ ní komɛ nɛ e he hia kaa nɔ ko nɛ su he loko e sɔmɔ kaa asafo mi nɔkɔtɔma. (Kane 1 Timoteo 3:2-7.) Se kɛ̃ ɔ, tsa pi asafo mi nikɔtɔmahi ji wa ti nihi fuu, enɛ ɔ he ɔ, eko ɔ, wa ma susu kaa jamɛ a munyu ɔ he hia we wɔ ngɛ blɔ ko blɔ ko nɔ. Se nyɛ ha nɛ waa da sane bimi etɛ nɛ wa wo ta kɛ sɛ hlami ɔ nɔ konɛ waa na bɔ nɛ hlami ní nɛ ɔmɛ maa ye bua wɔ ha.\n9 “Mɛni enɛ ɔ deɔ mi ngɛ Yehowa he?” Yehowa tsɔɔ wɔ níhi nɛ e ngɛ hlae ngɛ asafo mi nikɔtɔmahi a dɛ. E hyɛɔ blɔ kaa nyumuhi nɛ a nyɛɛɔ hɛ mi ngɛ asafo ɔ mi ɔ nɛ a ba a je mi saminya. Enɛ ɔ tsɔɔ kaa asafo ɔ he jua wa ha Yehowa. Baiblo ɔ tsɔɔ kaa “Mawu ngɔ e Bi ɔ kɛ sã bɔ,” nɛ e kɛ dani asafo ɔ kɛ pee lɛ nitsɛ e nɔ. (Bɔfo Ɔmɛ A Ní Tsumi 20:28) Enɛ ɔ he ɔ, Yehowa hyɛɔ blɔ kaa asafo mi nikɔtɔmahi nɛ a pee nɔ hyɛmi nɔ́ kpakpa kɛ ha asafo ɔ. A maa bu akɔtaa kɛ ha lɛ ngɛ bɔ nɛ a kɛ nihi nɛ a ngɛ asafo ɔ mi ɔ hiɔ si ha a he. E suɔ kaa asafo mi nikɔtɔma amɛ nɛ a hyɛ wa nɔ saminya. (Yesaya 32:1, 2) Ke wa kane hlami ní nɛ ɔmɛ a he ní ɔ, wa naa kaa Yehowa susuɔ wa he saminya.\nYehowa ngɛ blɔ hyɛe kaa wa ti nɔ tsuaa nɔ nɛ nu nɔ́ sisi, nɛ e kɛ hɛ si kami nɛ tsu níhi a he ní\n10, 11. (a) Ke wa ngɛ níhi nɛ a ngɛ hlae ngɛ asafo mi nikɔtɔmahi a dɛ ɔ he ní kanee ɔ, kɛ waa kɛ ma nyɛ ma tsu ní ngɛ wɔ nitsɛmɛ wa si himi mi ha kɛɛ? (b) Kɛ waa kɛ ma nyɛ maa ye bua ni kpahi hu ha kɛɛ?\n10 “Mɛni blɔ nɔ ma nyɛ ma gu konɛ ma ngɔ munyu nɛ ɔ kɛ tsu ní ngɛ ye si himi mi?” Ke o ji asafo mi nɔkɔtɔma a, e sa nɛ o ya nɔ nɛ o nylɔ hlami ní nɛ ɔmɛ a mi nɛ o bɔ mɔde kaa o maa ya o hɛ mi ngɛ mi. Ke o ngɛ mɔde bɔe kaa o he nɛ su konɛ o “hyɛ Mawu asafo ɔ nɔ ɔ,” e sa nɛ o su hlami ní nɛ ɔmɛ a he bɔ nɛ sa. (1 Timoteo 3:1) Se Kristofohi tsuo ma nyɛ maa kase nɔ́ ko ngɛ hlami ní nɛ ɔmɛ a mi. Kaa nɔ hyɛmi nɔ́ ɔ, Yehowa ngɛ blɔ hyɛe kaa wa ti nɔ tsuaa nɔ nɛ nu nɔ́ sisi, nɛ e kɛ hɛ si kami nɛ tsu níhi a he ní. (Filipi Bi 4:5, NW; 1 Petro 4:7) Ke asafo mi nikɔtɔmahi “pee nɔ hyɛmi nɔ́ ha Mawu asafo ɔ,” wa ma nyɛ maa “kase” a hemi kɛ yemi ɔ.—1 Petro 5:3; Hebri Bi 13:7.\n11 “Kɛ ma plɛ kɛ ngɔ munyu nɛ ɔ ke ye bua ni kpahi ha kɛɛ?” Wa ma nyɛ maa ngɔ hlami ní nɛ ɔmɛ kɛ ye bua wa Baiblo kaseli kɛ nihi nɛ a bua jɔ wa munyu ɔ he ɔ, konɛ a na slɔɔto nɛ ngɛ asafo mi nikɔtɔmahi kɛ osɔfohi nɛ a ngɛ jami ɔmɛ a mi ɔ a kpɛti. Hlami ní nɛ ɔmɛ ma nyɛ maa ye bua wɔ konɛ wa kai kaa asafo mi nikɔtɔma amɛ ngɛ dengme gboe wawɛɛ. Enɛ ɔ maa ye bua wɔ nɛ wa maa bu mɛ. (1 Tesalonika Bi 5:12) Ke wa buɔ asafo mi nikɔtɔma amɛ wawɛɛ ɔ, a kɛ bua jɔmi ma tsu a ní tsumi ɔ.—Hebri Bi 13:17.\n12, 13. (a) Mɛni níhi a mi hlami lɛ waa kɛ womihi kɛ ní kpahi nɛ wa ngɛ ɔ ma nyɛ maa pee? (b) Mo ha nɔ hyɛmi nɔ́ ko nɛ tsɔɔ kaa ke wa le nɔ́ he je nɛ a ngma munyu ko ngɛ Baiblo ɔ mi ɔ, e maa ye bua wɔ konɛ waa nu níhi nɛ a mi kuɔ ɔ a sisi.\n12 Mo hla níhi a mi. Ke wa ngɛ Baiblo ɔ kasee ɔ, wa ma nyɛ ma hla sane bimihi nɛ nyɛɛ se nɛ ɔ a heto:\nMɛnɔ ngma Baiblo mi womi nɛ ɔ?\nJije e ngma ngɛ nɛ mɛni be e ngma?\nMɛni ji níhi nɛ a he hia nɛ ya nɔ be mi nɛ e ngɛ jamɛ a womi ɔ ngmae ɔ?\nSane bimi nɛ ɔmɛ a heto ɔ ma nyɛ maa ye bua wɔ konɛ waa kase níhi nɛ a mi kuɔ.\n13 Kaa nɔ hyɛmi nɔ́ ɔ, Ezekiel 14:13, 14 ɔ de ke: ‘“Ke ma ko pee yayami, nɛ e yi mi anɔkuale ɔ, tue gblami nɛ e ma ná ji, ma ha nɛ e niye ní se maa po, nɛ hwɔ maa ba ma a nɔ; nimlihi kɛ lohwehi tsuo a hɛ mi ma kpata. Ke e ba mi kaa ni etɛ nɛ ɔmɛ, Noa, Daniel, kɛ Hiob ngɛ jamɛ a zugba a nɔ tete po ɔ, a kpakpa peemi ɔ, mɛ nitsɛmɛ a yi wami pɛ e ma nyɛ he kɛ je hɛ mi kpatami ɔ mi.” Nyɔmtsɛ Yehowa lɛ de.’ Ke wa hla níhi a mi ɔ, wa maa na kaa Ezekiel ngma munyu nɛ ɔ jeha 612 se loko a fɔ Kristo. Noa kɛ Hiob gbo jeha lafahi a se loko a ngma munyu nɛ ɔ, se loloolo ɔ, Yehowa kai anɔkuale nɛ a ye ɔ. Se Daniel lɛɛ, jamɛ a be ɔ mi ɔ, e gbo we. Eko ɔ, be nɛ Yehowa de ke Daniel ji nɔmlɔ kpakpa kaa Noa kɛ Hiob ɔ, Daniel ye maa pee jeha 20. Mɛni wa kaseɔ ngɛ enɛ ɔ mi? Yehowa toɔ e sɔmɔli anɔkualetsɛmɛ a he hɛ, nɛ a he jua wa ha lɛ. Nihewi kɛ yihewi hu piɛɛ he.—La 148:12-14.\nMO NÁ ASAFO Ɔ WOMI SLƆƆTOSLƆƆTO ƆMƐ A HE SE\n14. Mɛni blɔ nɔ nihewi kɛ yihewi náa womihi nɛ a peeɔ haa mɛ ɔ he se ngɛ, nɛ kɛ ni kpahi hu ma plɛ kɛ ná he se ha kɛɛ? (Moo hyɛ foni nɛ ngɛ ní kasemi ɔ sisije ɔ.)\n14 Womihi nɛ a pee kɛ ha nihewi kɛ yihewi. Wa kase kaa wa ma nyɛ ma ná Baiblo mi womi ɔmɛ tsuo a he se. Jã kɛ̃ nɛ wa ma nyɛ ma ná asafo ɔ womi ɔmɛ tsuo hu a he se. Nyɛ ha nɛ wa susu enɛ ɔ he nɔ hyɛmi ní bɔɔ komɛ a he nɛ waa hyɛ. Lingmi nɛ ɔ, Yehowa ha nihewi kɛ yihewi níhi fuu.  (Hyɛ nyagbe ningma.) Ní nɛ ɔmɛ yeɔ bua mɛ nɛ a nyɛɔ daa haomihi nɛ a kɛ kpeɔ ngɛ sukuu kɛ haomihi nɛ a kɛ kpeɔ ke a ngɛ wae ɔ a nya. Se ke wɔ tsuo wa kane munyu nɛ ɔmɛ kɛ womi nɛ ɔmɛ ɔ, mɛni se wa ma ná? Ke wa kaneɔ munyu nɛ ɔmɛ ɔ, lɔ ɔ ma ha nɛ wa maa le nyagbahi nɛ nihewi kɛ zangmawi kɛ kpeɔ, nɛ wa ma nyɛ maa ye bua mɛ nɛ waa wo mɛ he wami.\nE sɛ nɛ Kristofohi nɛ a wa a nɛ a susu kaa a be munyuhi kɛ womihi nɛ a ngmaa kɛ haa nihewi kɛ zangmawi ɔ nya, lɔ ɔ he ɔ, a be kanee\n15. Mɛni he je nɛ e sa kaa Kristofohi nɛ a wa a nɛ a kane munyuhi kɛ womihi nɛ a ngma kɛ ha nihewi kɛ yihewi ɔ?\n15 E sɛ nɛ Kristofohi nɛ a wa a nɛ́ a susu kaa a be munyuhi kɛ womihi nɛ a ngmaa kɛ haa nihewi kɛ zangmawi ɔ nya, lɔ ɔ he ɔ, a be kanee. Kristofohi tsuo kɛ nyagbahi fuu nɛ a tuɔ he munyu ngɛ jamɛ a womi ɔmɛ a mi ɔ kpeɔ. Kaa nɔ hyɛmi nɔ́ ɔ, e he hia nɛ wɔ tsuo wa fã wa hemi kɛ yemi ɔ he, waa ye wa he nɔ, waa hwu kɛ si juami bi a nɔ nyɛmi, nɛ waa yu wa he ngɛ huɛ yaya bɔmi kɛ hɛja jemi yayahi a he. Enɛ ɔ he ɔ, e ngɛ mi kaa a pee jamɛ a womi ɔmɛ kɛ ha nihewi kɛ yihewi mohu lɛɛ, se munyuhi nɛ a ngɛ mi ɔ je Baiblo ɔ mi, nɛ Kristofohi tsuo ma nyɛ ma ná he se.\n16. Mɛni hu lɛ wa womi ɔmɛ yeɔ bua nihewi kɛ yihewi nɛ a peeɔ?\n16 Jehanɛ se hu ɔ, womihi nɛ a pee kɛ ha nihewi kɛ zangmawi ɔ ma nyɛ maa ye bua mɛ konɛ huɛ bɔmi nɛ ngɛ a kɛ Yehowa a kpɛti ɔ mi nɛ wa. (Kane Fiɛlɔ 12:1, 13.) Nikɔtɔmahi hu ma nyɛ ma ná he se. Kaa nɔ hyɛmi nɔ́ ɔ, munyu ko ngɛ April 2009 Awake! ɔ mi nɛ e yi ji, “Young People Ask . . . How Can I Make Bible Reading Enjoyable?” (Sane Nɛ Nihewi Kɛ Yihewi Biɔ . . . Mɛni Ma Pee Konɛ Ye Bua Nɛ Jɔ Baiblo Kanemi He?) Ga womi kpakpahi fuu ngɛ jamɛ a munyu ɔ mi. Daka ko hu ngɛ mi nɛ wa ma nyɛ maa po kɛ to konɛ waa hyɛ nɔ kɛ kase ní. Anɛ nihi nɛ a wa ná jamɛ a munyu ɔ he se lo? Yogbayo ko nɛ e ngɛ bimɛ ɔ tsɔɔ kaa Baiblo kanemi yeɔ ha lɛ wawɛɛ nitsɛ. Se e kɛ ga womihi nɛ ngɛ jamɛ a munyu ɔ mi ɔ tsu ní nɛ amlɔ nɛ ɔ, e bua ba jɔ Baiblo kanemi he. E tsɔɔ kaa Baiblo mi womi ɔmɛ tsuo kɛ a he kpaa gbi, nɛ e ngɛ kaa nɔ́ nɛ mɛ tsuo a tuɔ nɔ́ kake he munyu. E de hu ke: “Amlɔ nɛ ɔ, ye bua ba jɔ Baiblo kanemi he wawɛɛ nitsɛ.”\n17, 18. Ke wa kaneɔ womihi nɛ a peeɔ kɛ haa ma bi ɔ, mɛni se wa ma nyɛ ma ná? Mo ha enɛ ɔ he nɔ hyɛmi nɔ́.\n17 Womihi nɛ a pee kɛ ha ma bi. Kɛ je jeha 2008 ɔ mi ɔ, a bɔni Hwɔɔmi Mɔ nɛ a kaseɔ ɔ peemi. A peeɔ jamɛ a Hwɔɔmi Mɔ ɔ kɛ haa Yehowa Odasefohi titli, se a peeɔ eko hu kɛ haa ma bi. Kɛ wa ma plɛ kɛ ná womi tɛtlɛɛ nɛ ɔmɛ hu a he se ha kɛɛ? Kaa nɔ hyɛmi nɔ́ ɔ, ke o fɔ nɔ ko nine kaa e ba Matsɛ Yemi Asa a nɔ, nɛ e ba a, o bua jɔɔ. Ke munyu tulɔ ɔ ngɛ munyu tue ɔ, o susuɔ o nubwɔ ɔ he. O biɔ o he ke, ‘Anɛ e ngɛ munyu ɔ sisi nue, nɛ munyu ɔ ma nyɛ ma tsake e si himi lo?’ Ke o na kaa e ngɛ munyu ɔ sisi nue, nɛ e ma nyɛ ma tsake e si himi ɔ, o bua jɔɔ, nɛ o nyaa jamɛ a munyu ɔ he wawɛɛ.\n18 Jã kɛ̃ nɛ wa ma nyɛ maa nu he ke wa kane womihi nɛ a ngma kɛ ha ma bi ɔ. Kaa nɔ hyɛmi nɔ́ ɔ, Hwɔɔmi Mɔ ɔ nɛ a pee kɛ ha ma bi kɛ munyuhi nɛ a ngmaa kɛ fɔɔ jw.org ɔ nɔ ɔ ngɔɔ munyuhi nɛ a sisi numi yi kɛ tsɔɔ Baiblo mi munyuhi a nya. Ke wa kaneɔ munyu nɛ ɔmɛ ɔ, e ma ha nɛ wa maa nu Baiblo mi anɔkualehi nɛ wa le momo ɔ a sisi saminya, nɛ wa bua maa jɔ he wawɛɛ. Jehanɛ se hu ɔ, lɔ ɔ ma nyɛ ma ha nɛ wa maa le blɔ ehehi a nɔ nɛ wa maa gu kɛ tu wa hemi kɛ yemi ɔ he munyu kɛ tsɔɔ nihi ngɛ fiɛɛmi tso mi. Jã kɛ̃ nɛ Awake! womi tɛtlɛɛ ɔ hu haa nɛ hemi kɛ yemi nɛ wa ngɛ kaa Bɔlɔ ko ngɛ ɔ mi waa. E yeɔ bua wɔ nɛ wa leɔ bɔ nɛ wa ma plɛ kɛ fã wa hemi kɛ yemi ɔ he ha hulɔ.—Kane 1 Petro 3:15.\n19. Mɛni wa maa pee kɛ tsɔɔ kaa wa bua jɔɔ níhi nɛ Yehowa kɛ haa wɔ ɔ he?\n19 E ngɛ heii kaa Yehowa ngɔ ga womi kɛ blɔ tsɔɔmihi fuu kɛ ha wɔ nɛ maa ye bua wɔ. (Mateo 5:3) Nyɛ ha nɛ waa ya nɔ nɛ waa kane womihi tsuo nɛ Yehowa pee kɛ ha wɔ ɔ, nɛ waa ngɔ munyuhi nɛ a ngɛ mi ɔ kɛ tsu ní. Ke wa peeɔ jã a, wa ma ná he se, nɛ lɔ ɔ hu maa tsɔɔ kaa wa bua jɔɔ níhi tsuo nɛ Yehowa kɛ haa wɔ ɔ he.—Yesaya 48:17.\n^  (kuku 14) Womi nɛ ɔmɛ ekomɛ ji Questions Young People Ask—Answers That Work, Kpo 1 kɛ 2, kɛ munyu nɛ ji, “Young People Ask,” nɛ a kɛ fɔɔ Intanɛti ɔ pɛ nɔ ɔ.\nYehowa woɔ wɔ ga nɛ e tsɔɔ wɔ ní konɛ wa ná he se. Níhi nɛ Yehowa haa wɔ ɔ ekomɛ ji Baiblo ɔ, asafo ɔ womi ɔmɛ, kɛ níhi nɛ a kɛ fɔɔ jw.org. ɔ nɔ ɔ. Ke wa kaneɔ ní nɛ ɔmɛ, nɛ wa kaseɔ saminya a, wa ma ná he se\nJuɛmi nɛ da: Wa suɔ kaa waa maa kase ní hehi nɛ wa kɛ tsu ní. Ke wa ngɛ Baiblo ɔ kɛ asafo ɔ womi ɔmɛ kanee ɔ, e sa nɛ wa pue wa yi mi tɛ ngɛ bɔ nɛ wɔ nitsɛmɛ waa kɛ ma nyɛ ma tsu ní ha a he


Mo Ja Anɔkuale Mawu ɔ Pɛ\nKANE NGƐ Abbey Abui Acholi Alur Amerika Mumuihi A Gbi Amharic Angola Mumuihi A Gbi Arabic Armenian Armenian (West) Ateso Attié Aymara Azerbaijani Azerbaijani (Cyrillic) Bassa (Cameroon) Bassa (Liberia) Batak (Karo) Batak (Simalungun) Batak (Toba) Belize Kriol Biak Bislama Bolivia Mumuihi A Gbi Boulou Bété Cambodian Chavacano Chichewa Chin (Hakha) Chin (Tiddim) Chinese Cantonese (Simplified) Chinese Cantonese (Traditional) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chopi Chuabo Cibemba Cinyanja Colombia Mumuihi A Gbi Cuba Mumuihi A Gbi Damara Dangme Danish Douala Drehu Dusun Dutch Efik English Estonian Ewe Fante Fijian Fon French Futuna (East) Ga Gitonga Guarani Guarani (Bolivia) Guerze Gun Guéré Haitian Creole Hausa Herero Hindi Hungarian Hunsrik Iban Ibinda Igbo India Mumuihi A Gbi Indonesian Irish Italian Italy Mumuihi A Gbi Javanese Jula Kabiye Kabuverdianu Kachin Kannada Karen (S'gaw) Khana Kikamba Kikaonde Kikongo Kikuyu Kimbundu Kinyarwanda Kipende Kirghiz Kiribati Kirundi Kisi Kisonge Kongo Korean Kpelle Krio Kurdish Kurmanji Kwangali Kwanyama Lamba Lhukonzo Lingala Lomwe Luganda Lugbara Lunda Luo Luvale Macua Malagasy Malayalam Maltese Mambwe-Lungu Marathi Mauritian Creole Mazahua Mbunda Meru Moore Myanmar Navajo Ndau Ndebele Ndebele (Zimbabwe) Ndonga Nengone Ngangela Nias Nigeria Pidgin Norwegian Nyakyusa-Ngonde Nyaneka Nyungwe Nzema Okpe Oromo Otetela Pidgin (Cameroon) Ponapean Portugal Mumuihi A Gbi Portuguese Portuguese (Portugal) Quechua (Ayacucho) Quechua (Bolivia) Quechua (Cuzco) Quichua (Imbabura) Rarotongan Romanian Romany (Eastern Slovakia) Romany (Macedonia) Romany (Macedonia) Cyrillic Romany (Southern Greece) Runyankore Russian Rutoro Samoan Sangir Sango Sena Sepedi Sesotho (Lesotho) Sesotho (South Africa) Setswana Seychelles Creole Sidama Silozi Sinhala Solomon Islands Pidgin Spain Mumuihi A Gbi Spania Sranantongo Sunda Swahili Swati Swedish Tahitian Tajiki Talian Tamil Tandroy Tankarana Thai Thai Mumuihi A Gbi Tigrinya Tiv Tongan Tshiluba Tshwa Tsonga Turkish Tuvaluan Twi Ukrainian Umbundu Urdu Urhobo Uruund Vezo Vietnamese Wallisian Welsh Wolaita Yacouba Zande Zulu\n1, 2. Mɛni sanehi nɛ e sa kaa o bi o he, nɛ mɛni he je nɛ e he hia a?\nBAIBLO ɔ nɛ o kase ɔ ha nɛ o ba na kaa nihi fuu nɛ a deɔ ke a ngɛ Mawu jae ɔ tsɔɔ lakpa tsɔɔmihi, nɛ a peeɔ níhi nɛ Mawu sume. (2 Korinto Bi 6:17) Enɛ ɔ he je nɛ Yehowa fã wɔ kaa waa je lakpa jami nɛ ji, ‘Babilon Kpetekpleenyɛ’ ɔ mi ɔ nɛ. (Kpojemi 18:2, 4) Lɔ ɔ, mɛni o maa pee? E sa nɛ wa ti nɔ tsuaa nɔ nɛ mwɔ e yi mi kpɔ, nɛ e bi e he ke, ‘Anɛ i suɔ nɛ ma ja Mawu bɔ nɛ Mawu nitsɛ suɔ lo, aloo bɔ nɛ i suɔ?’\n2 Ke o nyɛ nɛ o kɛ lakpa jami po tako mi ɔ, lɛɛ o bɔ mɔde. Se eko ɔ, lakpa jami mi ní peepee komɛ ngɛ nɛ loloolo ɔ, o bua jɔ he. Ha nɛ wa susu ekomɛ a he nɛ waa hyɛ nɔ́ he je nɛ Yehowa sume jamɛ a ní ɔmɛ ɔ.\n3. (a) Mɛni he je nɛ e he wa ha ni komɛ kaa a ma kpa fonihi kɛ amagahi nɛ a kɛ tsuɔ ní ngɛ jami mi ɔ? (b) Mɛni Baiblo ɔ deɔ ngɛ amaga jami he?\n3 Ni komɛ ngɔ fonihi kɛ amagahi kɛ tsu ní jehahi babauu ngɛ a Mawu jami mi. Ke mo hu o peeɔ jã a, eko ɔ, e maa pee mo kaa ke jamɛ a ní ɔmɛ be ɔ, o be nyɛe ma ja Mawu. Se mo kai kaa Yehowa tsɔɔ wɔ bɔ nɛ e sa nɛ wa ja lɛ ha. Baiblo ɔ tsɔɔ wɔ kaa Yehowa sume nɛ waa gu amagahi a nɔ kɛ ja lɛ.—Kane 2 Mose 20:4, 5; La 115:4-8; Yesaya 42:8; 1 Yohane 5:21.\n4. (a) Mɛni he je nɛ e sɛ nɛ wa ja nimeli nɛ a gbo ɔ? (b) Mɛni he je nɛ Yehowa de e we bi ɔmɛ ke a kɛ ni gbogboehi ko tu munyu ɔ?\n4 Ni komɛ bɔɔ mɔde kaa a maa pee nɔ́ ko kɛ wo nimeli nɛ a gbo ɔ a hɛ mi nyami. A nyɛɛ nɛ a jaa mɛ po. Se wa kase kaa ni gbogboe ɔmɛ be nyɛe maa ye bua wɔ, nɛ a be nyɛe maa ye wɔ awi. A tsa we si himi nɔ ngɛ he ko. Ngɛ anɔkuale mi ɔ, oslaa ngɛ he kaa nɔ ko maa bɔ mɔde kaa e kɛ ni gbogboehi maa tu munyu, ejakaa sɛ gbi tsuaa sɛ gbi nɛ e peeɔ kaa e je suɔlɔ ko nɛ gbo ngɔ ɔ, mumi yayami ɔmɛ a ngɔ nɛ e je. Enɛ ɔ he je nɛ Yehowa fã Israel bi ɔmɛ ke a ko tsɛ kpade loo a kɛ a he ko wo mumihi a tsɛmi mi ɔ nɛ.—5 Mose 18:10-12; hyɛ Nyagbe Ningmahi 26 kɛ 31.\n5. Mɛni ma nyɛ maa ye bua mo konɛ o kpa amaga kɛ nimeli nɛ a gbo ɔ jami?\n5 Mɛni ma nyɛ maa ye bua mo konɛ o kpa amaga jami loo blema nimeli jami? E sa nɛ o kane Baiblo ɔ, nɛ o susu bɔ nɛ Yehowa naa jamɛ a ní ɔmɛ ha a he. Yehowa “hiɔ” ní nɛ ɔmɛ kulaa. (5 Mose 27:15) Moo sɔle daa konɛ Yehowa nɛ ye bua mo nɛ o kua amaga jami, nɛ o nyɛ nɛ o ja Yehowa kaa bɔ nɛ e ngɛ hlae ɔ. (Yesaya 55:9) Mo ná nɔ mi mami kaa Yehowa maa ye bua mo nɛ o kua amaga jami mi ní peepeehi kɛ ní kpahi nɛ kɛ lakpa jami ngɛ tsakpa a tsuo.\nANƐ E SA NƐ WAA YE BLOONYA LO?\n6. Mɛni he je nɛ a hla December 25 kɛ ha Yesu fɔmi ligbi ɔ?\n6 Bloonya yemi ji gbijlɔ ko nɛ he si wawɛɛ ngɛ je ɔ mi tsuo, nɛ nihi fuu susu kaa a yeɔ kɛ kaiɔ Yesu fɔmi ligbi. Se Bloonya je lakpa jami mi. Womi ko tsɔɔ kaa December 25 ji ligbi nɛ blema Roma bi ɔmɛ kɛ jaa pu ɔ. A he ye kaa jamɛ a ligbi ɔ ji pu ɔ fɔmi ligbi. Akɛnɛ jami nya dali ɔmɛ suɔ nɛ wɔ jali nɛ ɔmɛ a ti nihi fuu nɛ a ba pee Kristofohi he je ɔ, a ngɔ December 25 kɛ da si ha Yesu fɔmi ligbi be mi nɛ a fɔ we Yesu ngɛ jamɛ a ligbi ɔ nɔ. (Luka 2:8-12) Yesu kaseli ɔmɛ yi Bloonya. Womi nɛ ji Sacred Origins of Profound Things ɔ hu tsɔɔ mi kaa jeha 200 ngɛ Kristo fɔmi se ɔ, ‘nɔ ko nɔ ko li be tutuutu nɛ a fɔ Yesu, nɛ nihi bɔɔ ko pɛ nɛ a suɔ kaa a le.’ Bloonya yemi je sisi jeha lafahi abɔ ngɛ Yesu gbenɔ se.\n7. Mɛni he je nɛ anɔkuale Kristofohi yi Bloonya a?\n7 Nihi babauu le he nɛ Bloonya yemi kɛ e mi wɔ jami ní peepeehi kaa hɛja jemi kɛ ní kemi je kɛ ba. Kaa nɔ hyɛmi nɔ́ ɔ, be ko nɛ be ɔ, akɛnɛ Bloonya yemi je wɔ jami mi he je ɔ, a wo mlaa ngɛ England kɛ Amerika kaa nɔ ko kó ye Bloonya. Ke a nu nɔ ko kaa e ngɛ Bloonya yee ɔ, a gblaa e tue. Se e kɛ we nɛ Bloonya yemi ba he si ekohu. Mɛni he je nɛ anɔkuale Kristofohi yi Bloonya a? Ejakaa a suɔ nɛ a sa Mawu hɛ mi ngɛ nɔ́ tsuaa nɔ́ mi.\nANƐ E SA NƐ WAA YE FƆMI LIGBI LO?\n8, 9. Mɛni he je nɛ Yesu kaseli ɔmɛ yi fɔmi ligbi ɔ?\n8 Fɔmi ligbi yemi hu ji nɔ́ ko nɛ nihi a bua jɔ he wawɛɛ. Anɛ e sa kaa Kristofohi nɛ a ye fɔmi ligbi lo? Ngɛ Baiblo ɔ mi ɔ, nihi nɛ a ja we Yehowa nɛ a ye a fɔmi ligbi. (1 Mose 40:20; Marko 6:21) Wɔ jali yeɔ fɔmi ligbi nɛ a kɛ woɔ a lakpa mawu ɔmɛ a hɛ mi nyami. Enɛ ɔ he nɛ Kristofohi nɛ a hi si blema a “bu fɔmi ligbi yemi kaa wɔ jami ní peepee ɔ nɛ.”—The World Book Encyclopedia.\n9 Blema a, Hela bi kɛ Roma bi he ye kaa mumi ko ngɛ nɛ yeɔ adesa fɛɛ adesa fɔmi he odase, nɛ e poɔ e he piɛ ngɛ e je mi si himi tsuo mi. Womi nɛ ji, The Lore of Birthdays ɔ de ke: “Kake peemi ngɛ mumi nɛ ɔ kɛ mawu nɛ a ke a fɔ nɔ ko ngɛ e fɔmi ligbi nɔ ɔ a kpɛti.”\n10. Mɛni he je nɛ e sɛ nɛ Kristofohi nɛ a ye fɔmi ligbi ɔ?\n10 Anɛ o susu kaa Yehowa kplɛɛ gbijlɔhi nɛ je lakpa jami mi ɔ a nɔ lo? (Yesaya 65:11, 12) Dɛbi, e kplɛɛ we nɔ. Lɔ ɔ he je nɛ wa yi fɔmi ligbi kɛ gbijlɔ kpahi nɛ a kɛ lakpa jami ngɛ tsakpa a nɛ.\nANƐ HE NƐ GBIJLƆ YEMI KO JE KƐ BA A HE HIA LO?\n11. Mɛni he je nɛ nihi yeɔ gbijlɔ komɛ ɔ? Mɛni lɛ e sa kaa o ha nɛ e he nɛ hia mo pe nɔ́ tsuaa nɔ́?\n11 Ni komɛ le kaa Bloonya yemi kɛ gbijlɔ komɛ je wɔ jami mi, se kɛ̃ ɔ, a yaa nɔ nɛ a yeɔ. A susu kaa jamɛ a gbijlɔ ɔmɛ haa nɛ a náa he blɔ kɛ slaa a weku li. Anɛ jã ji bɔ nɛ mo hu o susu lo? Tɔmi be he kaa wa ma ya slaa wa weku li, loo waa kɛ mɛ ma bla konɛ wa je wa hɛja. Yehowa lɛ to weku sisi, nɛ e suɔ nɛ waa kɛ wa weku li nɛ ná bua jɔmi. (Efeso Bi 3:14, 15) Se kɛ̃ ɔ, e sa nɛ wa ha nɛ huɛ bɔmi kpakpa nɛ maa hi waa kɛ Yehowa wa kpɛti ɔ he nɛ hia wɔ pe wa he nɛ waa kɛ maa wo lakpa jami mi gbijlɔ ko nɛ ma ha nɛ wa weku li a bua maa jɔ ɔ mi. Enɛ ɔ he ɔ, bɔfo Paulo de ke: “Nyɛɛ ya nɔ nɛ nyɛɛ ka nɔ́ tsuaa nɔ́ nɛ nyɛɛ hyɛ kaa e sa Nyɔmtsɛ ɔ hɛ mi lo.”—Efeso Bi 5:10, NW.\n12. Mɛni lɛ ma ha nɛ Yehowa bua be gbijlɔ ko he jɔe?\n12 Nihi fuu susu kaa he nɛ gbijlɔ ko je sisi ngɛ ɔ he hia we, se Yehowa lɛɛ e he hia lɛ wawɛɛ. Ke gbijlɔ ko je lakpa jami mi, loo e woɔ adesahi loo mahi a hɛ mi nyami ɔ, Yehowa sume kulaa. Kaa nɔ hyɛmi nɔ́ ɔ, Egipt bi ɔmɛ yeɔ gbijlɔhi fuu kɛ woɔ lakpa mawuhi nɛ a jaa amɛ a hɛ mi nyami. Benɛ Israel bi ɔmɛ je Egipt se ɔ, a ya ye gbijlɔhi nɛ Egipt bi ɔmɛ yeɔ ɔ eko nɛ a tsɔɔ kaa e ji ‘nyami ligbi ha Yehowa.’ Se Yehowa gbla Israel bi ɔmɛ a tue ngɛ nɔ́ nɛ a pee ɔ he je. (2 Mose 32:2-10) Gbalɔ Yesaya de ke, e sɛ nɛ waa “ta nɔ́ ko nɛ he tsɔ we he.”—Kane Yesaya 52:11.\nMO JE BUMI KPO KƐ TSƆƆ NIHI\n13. Ke o mwɔ o yi mi kpɔ kaa o be gbijlɔ ko yee hu ɔ, mɛni ji sane bimi komɛ nɛ eko ɔ, o ma bi o he?\n13 Ke o mwɔ o yi mi kpɔ kaa o be gbijlɔ ko yee hu ɔ, eko ɔ, o ma bi o he sane komɛ. Kaa nɔ hyɛmi nɔ́ ɔ: Ke nihi nɛ i kɛ mɛ tsuɔ ní ɔ bi mi nɔ́ he je nɛ i kpa Bloonya yemi ɔ, mɛni ma de mɛ? Kɛ ma pee kɛɛ ke nɔ ko ke mi Bloonya ní? Kɛ ma pee kɛɛ ke ye huno ɔ loo ye yo ɔ suɔ kaa ma ye gbijlɔ ko? Mɛni ma nyɛ ma pee konɛ e ko pee ye bimɛ ɔmɛ kaa gbijlɔ ko loo a fɔmi ligbi nɛ a yi ɔ ha nɛ nɔ́ ko ngɛ mɛ bɔe?\n14, 15. Ke nɔ ko ha mo gbijlɔ ko he manye aloo e ke mo ní ɔ, mɛni o ma nyɛ maa pee?\n14 Ke waa kɛ si fɔfɔɛ ko kpe ɔ, e sa nɛ wa susu nɔ́ nɛ wa ma de loo nɔ́ nɛ wa maa pee ɔ he saminya. Kaa nɔ hyɛmi nɔ́ ɔ, ke nihi ha mo gbijlɔ ko he manye ɔ, lɔ ɔ tsɔɔ we kaa e sɛ nɛ o po a nya mi. O ma nyɛ ma de ke, “Mo tsumi.” Se ke nɔ ɔ ngɛ hlae nɛ e le nɔ́ he je nɛ o yi gbijlɔ ɔ, o ma nyɛ maa tsɔɔ lɛ nya. Be fɛɛ be ɔ, mo je mi mi himi kɛ bumi kpo, nɛ o kɛ ga nɛ tsu ní. Baiblo ɔ de ke: “Ke nyɛɛ kɛ nihi ngɛ ní sɛɛe ɔ, nyɛ ha nɛ munyu nɛ maa je nyɛ nya a nɛ ngɔ kaa nɔ́ ko nɛ a wo lɛ ngo, nɛ nyɛɛ le bɔ nɛ nyɛ ma ha nɔ tsuaa nɔ munyu heto bɔ nɛ sa.” (Kolose Bi 4:6) O ma nyɛ ma ha nɛ nɔ ɔ nɛ le kaa o suɔ kaa o kɛ nihi ma bla kɛ je nyɛ hɛ ja, nɛ o bua jɔ nike níhi a he. Se o sume nɛ o pee jã ngɛ gbijlɔ yemi behi a mi.\n15 Ke nɔ ko ke mo ní ɔ, kɛ e sa nɛ o pee o ní ha kɛɛ? Baiblo ɔ wui mlaa ngɛ he, se e tsɔɔ kaa e sa nɛ wa ha nɛ he nile kpakpa nɛ kudɔ wɔ. (1 Timoteo 1:18, 19) Eko ɔ, nɔ nɛ ngɛ mo ní ɔ kee ɔ li kaa o yi jamɛ a gbijlɔ ɔ. Aloo eko ɔ, e ma de ke, “I le kaa o yi gbijlɔ nɛ ɔ, se i suɔ kaa ma ha mo nɔ́ nɛ ɔ.” Ngɛ si fɔfɔɛhi kaa kikɛ mi ɔ, o ma nyɛ maa mwɔ o yi mi kpɔ kaa o maa ngɔ nike ní ɔ loo o be ngɔe. Se bɔ nɛ o maa mwɔ o yi mi kpɔ ha fɛɛ ko ɔ, e sa nɛ o ha nɛ o he nile nɛ kudɔ mo. Wa sume nɛ wa maa pee nɔ́ ko kɛ puɛ huɛ bɔmi nɛ ngɛ waa kɛ Yehowa wa kpɛti ɔ.\nO KƐ O WEKU LI\nNihi nɛ a jaa Yehowa a ngɛ bua jɔmi\n16. Mɛni e sa nɛ o pee ke o weku ɔ suɔ nɛ a ye gbijlɔ ko ɔ?\n16 Mɛni e sa nɛ o pee ke o weku ɔ suɔ nɛ a ye gbijlɔ ko? E sɛ nɛ o kɛ mɛ nɛ pɛ. Mo kai kaa a ngɛ he blɔ kaa a maa pee nɔ́ nɛ a suɔ. Enɛ ɔ he ɔ, mo je mi mi himi kɛ bumi kpo kɛ tsɔɔ mɛ kaa bɔ nɛ mo hu o suɔ nɛ a pee kɛ ha mo ɔ. (Kane Mateo 7:12.) Se ke o weku ɔ suɔ nɛ o kɛ mɛ nɛ bla kɛ je nyɛ hɛ ja ngɛ gbijlɔ yemi be mi hu nɛɛ? Loko o maa mwɔ o yi mi kpɔ ɔ, moo sɔle kɛ bi Yehowa yemi kɛ buami konɛ o mwɔ yi mi kpɔ nɛ da. Mo susu si fɔfɔɛ ɔ he, nɛ o hla níhi a mi. Mo kai kaa o suɔ nɛ o sa Yehowa hɛ mi be fɛɛ be.\n17. Mɛni o ma nyɛ maa pee konɛ e ko pee o bimɛ ɔmɛ kaa gbijlɔ ko nɛ a yi ɔ ha nɔ́ ko ngɛ mɛ bɔe?\n17 Mɛni o ma nyɛ maa pee konɛ e ko pee o bimɛ kaa gbijlɔ ko nɛ a yi ɔ ha nɛ nɔ́ ko ngɛ mɛ bɔe? Be komɛ ɔ, o kɛ o bimɛ ma nyɛ ma je nyɛ hɛja. O ma nyɛ maa ke mɛ ní be mi nɛ a hyɛ we blɔ po. Nike ní nɛ se be nɛ o ma nyɛ ma ha o bimɛ ji deka nɛ o ma ná ha mɛ, kɛ suɔmi kpo nɛ o ma je kɛ tsɔɔ mɛ.\n18. Mɛni he je nɛ e sa nɛ waa ya Kristofohi a kpehi ɔ?\n18 Ja waa kɛ lakpa jami po tako mi, nɛ wa kua kusumihi kɛ gbijlɔhi nɛ a kɛ lakpa jami ngɛ tsakpa a loko Yehowa bua maa jɔ wa he. Se pi lɔ ɔ pɛ, e sa nɛ waa kɛ wa he nɛ wo anɔkuale jami mi. Ngɛ mɛni blɔ nɔ? Blɔ kake ji kaa wa maa ya Kristofohi a kpehi daa. (Kane Hebri Bi 10:24, 25.) Kpe nɛ ɔmɛ a yami piɛɛ jami nɛ wa jaa Mawu ngɛ anɔkuale mi ɔ he. (La 22:22; 122:1) Wa ma nyɛ maa wo wa sibi he wami ngɛ kpe nɛ ɔmɛ a sisi.—Roma Bi 1:12.\n19. Mɛni he je nɛ e sa nɛ o de ni kpahi Baiblo ɔ mi anɔkuale munyuhi nɛ o kase ɔ?\n19 Ke o kɛ o he wo anɔkuale jami mi ɔ, nɔ́ kake hu nɛ e sa nɛ o pee ji kaa e sa nɛ o tsɔɔ ni kpahi níhi nɛ o kase ngɛ Baiblo ɔ mi ɔ. Nihi fuu ngɛ kɔmɔ yee ngɛ ní yayamihi nɛ ngɛ nɔ yae ngɛ je ɔ mi ɔ he. Eko ɔ, o le ni komɛ nɛ a ngɛ haoe ngɛ ní yayamihi nɛ ngɛ nɔ yae ɔ he. Mo de mɛ níhi nɛ ngɛ bua jɔmi nɛ maa ba hwɔɔ se ɔ. Ke o yaa Kristofohi a kpehi nɛ o deɔ nihi Baiblo ɔ mi anɔkuale munyuhi nɛ o kase ɔ, e maa ye bua mo nɛ o ma je o he kɛ je lakpa jami kɛ e mi kusumi ɔmɛ a he. Mo ná nɔ mi mami kaa ke o ngɔ o he kɛ wo anɔkuale jami mi ɔ, Yehowa maa jɔɔ mo nɛ o ma ná bua jɔmi babauu.—Malaki 3:10.\nANƆKUALE 1: MO KUA LAKPA JAMI\n“Nyɛɛ je a kpɛti, nɛ nyɛ tsɔ nyɛ he kɛ je a he. Nyɛ ko ta nɔ́ ko nɛ he tsɔ we he.”—2 Korinto Bi 6:17\nMɛni he je nɛ e sɛ nɛ wa ja amagahi kɛ nimeli nɛ a gbo ɔ?\nYehowa sume nɛ wa ja amagahi.\nKe nɔ ko kɛ ni gbogboehi sɛɛ ní ɔ, mumi yayamihi e kɛ sɛɛ ní ɔ nɛ.\nANƆKUALE 2: PI GBIJLƆHI TSUO NƐ MAWU BUA JƆ HE\n“Nyɛɛ ya nɔ nɛ nyɛɛ ka nɔ́ tsuaa nɔ́ nɛ nyɛɛ hyɛ kaa e sa Nyɔmtsɛ ɔ hɛ mi lo.”—Efeso Bi 5:10, NW\nKɛ o maa pee kɛɛ kɛ na gbijlɔ nɛ e sa kaa o ye?\nEzekiel 44:23; 2 Korinto Bi 6:14, 15\nMoo hyɛ kaa gbijlɔ ɔ je wɔ jami mi lo.\nKe a kɛ juɛmi kpakpa nɛ yeɔ gbijlɔ ko po ɔ, lɔ ɔ tsɔɔ we kaa Mawu kplɛɛ nɔ.\nMo kua gbijlɔhi nɛ woɔ nihi loo ma hɛ mi nyami.\nO kɛ nile nɛ tsu ní, nɛ o ná he nile kpakpa.\nANƆKUALE 3: O KƐ BUMI NƐ TSƆƆ NIHI O HEMI KƐ YEMI Ɔ NYA\n“Ke nyɛɛ kɛ nihi ngɛ ní sɛɛe ɔ, nyɛ ha nɛ munyu nɛ maa je nyɛ nya a nɛ ngɔ kaa nɔ́ ko nɛ a wo lɛ ngo, nɛ nyɛɛ le bɔ nɛ nyɛ ma ha nɔ tsuaa nɔ munyu heto bɔ nɛ sa.”—Kolose Bi 4:6\nKɛ o maa pee kɛɛ kɛ tsɔɔ nihi o hemi kɛ yemi ɔ nya?\nMo je bumi kpo kɛ tsɔɔ ni kpahi kaa bɔ nɛ mo hu o suɔ nɛ a bu mo ɔ.\nMo je mi mi himi kpo nɛ o kɛ nihi ko pɛ ngɛ o hemi kɛ yemi ɔ he.\nO kɛ bumi kɛ he si bami nɛ fa o hemi kɛ yemi ɔ he.\nHebri Bi 10:24, 25\nKe o ya asafo mi kpehi ɔ, nihi maa wo mo he wami, nɛ a maa ye bua mo, nɛ ke nɔ ko bi mo o hemi kɛ yemi ɔ he sane ɔ, o ma nyɛ ma ha lɛ heto.\nGbijlɔ Yemihi Nɛ Sɛ Mawu Hɛ Mi\nGbijlɔ komɛ ngɛ nɛ e peeɔ nihi kaa e woɔ Mawu hɛ mi nyami, se e woɔ Mawu mi mi la mohu.\nBɔ Nɛ Wa Ma Plɛ Kɛ Je Wa He Ngɛ Je ɔ He\nYehowa Odasefohi—A Je A Hemi Kɛ Yemi Kpo, Fã 2: A Ha La a Tso


Nyɛɛ Kɛ Nyɛ Sibi Nɛ Tu He Wami Womi Munyu Daa Ligbi—Hebri Bi 3:13 | Kase\n“Ke nyɛ ngɛ munyu ko nɛ maa wo ni ɔmɛ he wami ɔ, nyɛɛ tu.” —NÍTS. 13:15.\nLAHI: 53, 45\nMɛni he je nɛ e he hia nɛ waa wo ni kpahi he wami ɔ?\nMɛni wa ma nyɛ maa kase ngɛ Yehowa, Yesu, kɛ bɔfo Paulo nɔ hyɛmi nɔ́ ɔ mi ke wa ngɛ nihi he wami woe ɔ?\nMɛni blɔ nɔ wa ma nyɛ maa gu kɛ wo nihi he wami saminya?\n1, 2. Moo tsɔɔ nɔ́ he je nɛ e hia nɛ waa wo nihi he wami.\nYIHEYO ko nɛ ye jeha 18 nɛ a tsɛɛ lɛ Cristina a de ke: “Ye fɔli pɔɛ mi he wami womi, mohu ɔ, a tuɔ ye he munyu yaya behi fuu. Nɛ a munyu ɔmɛ yeɔ nɔ tsui wawɛɛ. A deɔ ke i peeɔ jokuɛwi a ní, ye yi ta, nɛ i kle tsɔ. Enɛ ɔ he ɔ, i pɔɔ ya fomi nɛ i kɛ mɛ sɛɛ we ní. E peeɔ mi kaa se nami ko be ye he.”  Ke a wui nihi he wami ɔ, a bua be a he jɔe ngɛ si himi mi!\n2 Se ke wa woɔ nihi he wami ɔ, a bua maa jɔ wawɛɛ. Niheyo ko nɛ a tsɛɛ lɛ ke Rubén ɔ de ke: “Jehahi babauu be nɛ e peeɔ mi kaa se nami ko be ye he. Se ligbi ko ɔ, benɛ i kɛ asafo mi nɔkɔtɔma ko ngɛ fiɛɛmi tso mi ɔ, e to he hɛ kaa ye bua jɔɛ. Benɛ i de lɛ nɔ́ nɛ ngɛ mi pee ɔ, e bu mi tue, nɛ e nu mi sisi. Lɔ ɔ se ɔ, e kai mi ní kpakpahi nɛ i ngɛ tsue ɔ. Jehanɛ hu ɔ, e kai mi Yesu munyu nɛ tsɔɔ kaa wa ti nɔ tsuaa nɔ he jua wa pe otokliihi babauu ɔ. I kaiɔ jamɛ a ngmami ɔ, nɛ e woɔ ye bua wawɛɛ. Asafo mi nɔkɔtɔma nɛ ɔ munyu ɔ ye bua mi wawɛɛ.”—Mat. 10:31.\n3. (a) Mɛni bɔfo Paulo de ngɛ he wami womi he? (b) Mɛni he wa ma susu ngɛ munyu nɛ ɔ mi?\n3 E be nyakpɛ kaa Baiblo ɔ tsɔɔ kaa e sa nɛ waa wo nihi he wami daa. Bɔfo Paulo ngma womi kɛ ya ha Kristofohi nɛ a ji Hebri bi ɔ. E de ke: ‘Ye nyɛmimɛ, nyɛɛ hyɛ saminya, konɛ nyɛ ti nɔ ko kó hɛɛ juɛmi yaya nɛ be hae nɛ e he ye, nɛ e ko ba tsɔ Mawu hɛ kalɔ ɔ hɛ mi atua. Mohu ɔ, nyɛɛ kɛ nyɛ sibi nɛ tu he wami womi munyu daa ligbi. Kɛkɛ ɔ, yayami be nyɛ ti nɔ ko sisie nɛ e gbo Mawu tue.’ (Heb. 3:12, 13) Ke o kai be ko nɛ nɔ ko tu he wami womi munyu kɛ tsɔɔ mo, kɛ bɔ nɛ lɔ ɔ wo mo he wami ha a, o maa na kaa e he hia wawɛɛ nɛ a wo nihi he wami. Enɛ ɔ he ɔ, nyɛ ha nɛ wa susu sane bimihi nɛ nyɛɛ se nɛ ɔ a he: Mɛni he je nɛ e hia nɛ waa wo nihi he wami ɔ? Mɛni wa ma nyɛ maa kase ngɛ Yehowa, Yesu, kɛ Paulo nɔ hyɛmi nɔ́ ɔ mi ke wa ngɛ nihi he wami woe ɔ? Mɛni blɔ nɔ wa ma nyɛ maa gu kɛ wo nihi he wami saminya?\nWA TI NƆ TSUAA NƆ HIA HE WAMI WOMI\n4. Mɛnɔmɛ nɛ a hia he wami womi, se mɛni he je nɛ a wui nihi he wami mwɔnɛ ɔ?\n4 Wa ti nɔ tsuaa nɔ hia he wami womi, titli ɔ, ke e ngɛ wae. Ní tsɔɔlɔ ko nɛ a tsɛɛ lɛ ke Timothy Evans ɔ tsɔɔ kaa, ‘Jokuɛwi hia he wami womi kaa bɔ nɛ tsohi hu hia nyu ɔ. Ke a wo jokuɛ ko he wami ɔ, e haa nɛ e naa kaa se nami ngɛ e he, nɛ nihi a bua jɔɔ e he.’ Se wa ngɛ je nɛ mi wa mi. Nihi foɔ mɛ nitsɛmɛ pɛ a nɔ mi, a nɛ nɔ mɔbɔ, nɛ a wui nɔ he wami. (2 Tim. 3:1-5) Fɔli komɛ je we a bimɛ ɔmɛ a yi akɛnɛ mɛ hu a fɔli je we a yi gblee ɔ he je. Kaa nɔ hyɛmi nɔ́ ɔ, ní tsuli fuu ngɛ nɛ a nitsumitsɛmɛ je we a yi, enɛ ɔ he ɔ, a deɔ ke a wui mɛ he wami.\n5. Mɛni blɔ nɔ wa maa gu kɛ wo nihi he wami?\n5 Ke nɔ ko pee nɔ́ ko nɛ a je e yi ɔ, lɔ ɔ woɔ lɛ he wami. Jehanɛ hu ɔ, wa ma nyɛ maa wo nihi he wami ke wa de mɛ kaa a ngɛ su kpakpahi, aloo ‘wa wo ni nɛmɛ nɛ a hao ɔ he wami.’ (1 Tes. 5:14) Hela munyu nɛ a pɔɔ sisi tsɔɔmi ke “he wami womi” ɔ tsɔɔ kaa “o ma ha nɛ nɔ ko nɛ hɛ lɛ kɛ su o he.” Ke waa kɛ wa nyɛmimɛ nyumuhi kɛ yihi pee kake kɛ ngɛ sɔmɔe ɔ, lɔ ɔ haa nɛ wa náa he blɔ kɛ woɔ mɛ he wami. (Kane Fiɛlɔ 4:9, 10.) Enɛ ɔ he ɔ, mo bi o he ke: Anɛ i haa nɛ ni kpahi leɔ nɔ́ he je nɛ i suɔ mɛ, nɛ ye bua jɔɔ a he ɔ lo? Loko wa ma ha sane bimi nɛ ɔ heto ɔ, e sa nɛ wa susu abɛ nɛ ɔ he: “Munyu nɛ a tu ngɛ be nɛ sa mi ɔ, hyɛ bɔ nɛ e hi ha!”—Abɛ 15:23.\n6. Mɛni he je nɛ Abosiami ngɛ hlae nɛ e wo wa kɔni mi nyu ɔ? Mo ha enɛ ɔ he nɔ hyɛmi nɔ́.\n6 Satan Abosiami ngɛ hlae nɛ e wo wa kɔni mi nyu, ejakaa e le kaa ke wa kɔni mi jɔ̃ ɔ, huɛ bɔmi nɛ ngɛ waa kɛ Yehowa wa kpɛti ɔ mi ma gbɔjɔ. Abɛ 24:10 de ke: “Ke haomi ba o nɔ, nɛ o pee gbedee ɔ, e tsɔɔ kaa o he wami pi saasaa.” Satan bɔ mɔde kaa e ma ha nɛ Hiob kɔni mi nɛ jɔ̃, enɛ ɔ he ɔ, e ha nɛ Hiob kɛ si himi nɛ mi wa kpe. Se Satan yi manye. Hiob ya nɔ nɛ e ye Yehowa anɔkuale. (Hiob 2:3; 22:3; 27:5) Wɔ hu wa ma nyɛ maa hwu kɛ si Abosiami kɛ gu he wami nɛ wa maa wo wa weku li kɛ nyɛmimɛ nɛ waa kɛ mɛ ngɛ asafo ɔ mi ɔ nɔ. Enɛ ɔ ma ha nɛ wa bua maa jɔ ngɛ wa wehi a mi, kɛ Matsɛ Yemi Asa a nɔ, nɛ wa maa hi si slɔkee.\nHE WAMI WOMI HE NƆ HYƐMI NÍHI NƐ NGƐ BAIBLO Ɔ MI\n7, 8. (a) Mɛni Baiblo mi nɔ hyɛmi níhi nɛ tsɔɔ kaa Yehowa le nɔ́ he je nɛ e sa kaa a wo nihi he wami? (b) Mɛni blɔ nɔ fɔli ma nyɛ maa gu kɛ kase Yehowa? (Moo hyɛ foni nɛ ngɛ ní kasemi ɔ sisije ɔ.)\n7 Yehowa. La polɔ ɔ la ke: ‘Nihi nɛ a kɔni mi jɔ̃, kɛ nihi nɛ a be hɛ nɔ kami ɔ, Yehowa hii a kasa nya, konɛ e wo mɛ he wami.’ (La 34:18) Benɛ gbalɔ anɔkualetsɛ Yeremia ngɛ gbeye yee nɛ e kɔni mi jɔ̃ ɔ, Yehowa wo lɛ he wami. (Yer. 1:6-10) Moo hyɛ bɔ nɛ gbalɔ Daniel nɛ e wa ngɛ jeha mi ɔ bua maa jɔ ha benɛ Mawu tsɔ e bɔfo ko nɛ e ba wo lɛ he wami ɔ. Bɔfo ɔ de Daniel ke: “Mawu suɔ o sane”! (Dan. 10:8, 11, 18, 19) Anɛ o ma nyɛ maa wo fiɛɛli, blɔ gbali, kɛ nyɛmimɛ nyumuhi kɛ yihi nɛ a wa ngɛ jeha mi nɛ a nyɛ we nɛ a pee kaa bɔ nɛ a nyɛɔ peeɔ sa a he wami lo?\n8 Mawu de we ke akɛnɛ e kɛ e Bi nɛ e suɔ lɛ wawɛɛ ɔ tsu ní jehahi fuu he je ɔ, e he hia we nɛ e je e yi, aloo e wo lɛ he wami benɛ e ba zugba a nɔ ɔ. Mohu ɔ, Yesu nu nɛ e Tsɛ ɔ kɛ lɛ tu munyu kɛ je hiɔwe si enyɔ. Yehowa de ke: “Imi nitsɛ ye bi nɛ i suɔ ji nɛ ɔ nɛ! Ee, i ngɛ e he bua jɔmi saminya.” (Mat. 3:17; 17:5) Enɛ ɔ tsɔɔ kaa Mawu je Yesu yi, nɛ e ha nɛ e le kaa e ngɛ mɔde bɔe. Yehowa wo Yesu he wami benɛ e je e sɔmɔmi ɔ sisi ngɛ zugba a nɔ, kɛ benɛ e piɛ bɔɔ nɛ e maa gbe nya a. E ngɛ heii kaa enɛ ɔ wo Yesu he wami wawɛɛ. Nyɔ mi nɛ e nɔ jena Yesu ma gbo ɔ, e hao wawɛɛ, enɛ ɔ he ɔ, Yehowa tsɔ bɔfo ko nɛ e ba wo lɛ he wami. (Luka 22:43) Ke fɔlɔ ji mo ɔ, moo kase nɔ hyɛmi nɔ́ nɛ Yehowa pee ɔ nɛ o wo o bimɛ he wami, nɛ o je a yi be fɛɛ be nɛ o maa na kaa a ngɛ mɔde bɔe ɔ. Jehanɛ hu ɔ, e sa nɛ o wo mɛ he wami wawɛɛ ke o na kaa a kɛ kahi ngɛ kpee ngɛ sukuu ɔ.\n9. Mɛni wa ma nyɛ maa kase ngɛ bɔ nɛ Yesu kɛ e bɔfo ɔmɛ hi si ha a he?\n9 Yesu. Gbɔkuɛ nɛ Yesu to Kaimi ɔ sisi ɔ, nɔ́ kake nɛ e kadi ngɛ e bɔfo ɔmɛ a he ji kaa a woɔ a he nɔ. Yesu je he si bami mi nɛ e fɔ a nane he, se loloolo ɔ, a sã nya ngɛ nɔ nɛ ji ngua ngɛ a kpɛti ɔ he, nɛ ngɛ Petro blɔ fami po lɛɛ, e he e he ye tsɔ. (Luka 22:24, 33, 34) Se kɛ̃ ɔ, Yesu je e bɔfo anɔkualetsɛmɛ nɛ ɔmɛ a yi kaa a fĩ e se ngɛ kahi nɛ e kɛ kpe ɔmɛ tsuo a mi. E wo mɛ si kaa a ma tsu ní wawɛɛ pe lɛ, nɛ e ha nɛ a le kaa Mawu suɔ mɛ wawɛɛ. (Luka 22:28; Yoh. 14:12; 16:27) Wa ma nyɛ ma bi wa he ke, ‘Anɛ i kaseɔ Yesu nɛ i jeɔ ni kpahi a yi ngɛ su kpakpahi nɛ a ngɛ ɔ he pe nɛ ma ngɔ ye juɛmi kɛ ma a gbɔjɔmihi a nɔ lo?’\n10, 11. Mɛni bɔfo Paulo pee kɛ tsɔɔ kaa e le nɔ́ he je nɛ e sa kaa a wo nihi he wami ɔ?\n10 Bɔfo Paulo. Paulo tu e nyɛmimɛ ɔmɛ a he munyu kpakpa ngɛ e sɛ womi ɔmɛ a mi. E ngɛ mi kaa e kɛ a kpɛti ni komɛ hia blɔ behi fuu nɛ e le a gbɔjɔmihi mohu lɛɛ, se e tu a he munyu kpakpa. Kaa nɔ hyɛmi nɔ́ ɔ, Paulo tsɔɔ kaa Timoteo ‘yeɔ anɔkuale, nɛ e suɔ lɛ, ejakaa e le Kristo.’ E le kaa Timoteo maa je e tsui mi kɛ ye bua e nyɛmimɛ Kristofohi. (1 Kor. 4:17; Filip. 2:19, 20) Bɔfo Paulo tu Tito hu he munyu kaa ‘e he piɛlɔ ji lɛ, nɛ e kɛ lɛ tsuo nɛ ngɛ ní tsue konɛ e hi ha asafo ɔ.’ (2 Kor. 8:23) Ngɛ anɔkuale mi ɔ, enɛ ɔ maa wo Timoteo kɛ Tito he wami wawɛɛ, nɛ a maa na kaa Paulo susuɔ a he!\n11 Paulo kɛ Barnaba ngɔ a wami kɛ wo oslaa mi, nɛ a kpale a se kɛ ho he nɛ a wa mɛ yi mi ngɛ ɔ ya. Kaa nɔ hyɛmi nɔ́ ɔ, benɛ ni hehi nɛ a ba pee kaseli kɛ kahi ngɛ kpee ngɛ Listra a, Paulo kɛ Barnaba kpale kɛ ya lejɛ ɔ nɛ a ya wo mɛ he wami, e ngɛ mi kaa a wa mɛ yi mi wawɛɛ ngɛ lejɛ ɔ mohu lɛɛ. (Níts. 14:19-22) Nimli asafo ko pee Paulo basabasa ngɛ Efeso. Bɔfo Ɔmɛ A Ní Tsumi 20:1, 2 ɔ de ke: “Benɛ basabasa a se po ɔ, Paulo tsɔ ya tsɛ nyɛmimɛ ɔmɛ kɛ ba. E kɛ mɛ tu munyu, nɛ e wo mɛ he wami. Lɔ ɔ se ɔ, e sɛ mɛ, nɛ e pue nɔ kɛ ho Makedonia ya. E kpa si kɛ gu lejɛ ɔ kpokpa amɛ a nɔ, nɛ e tu munyuhi saminya kɛ wo ni ɔmɛ he wami. Jehanɛ ɔ, e ba su Akaya.” Ngɛ anɔkuale mi ɔ, Paulo bɔɔ mɔde wawɛɛ kaa e maa wo nihi he wami.\nWA WOƆ WA SIBI HE WAMI MWƆNƐ Ɔ\n12. Ngɛ mɛni blɔ nɔ nɛ wa kpe ɔmɛ yeɔ bua wɔ konɛ waa wo wa sibi he wami?\n12 Yehowa suɔ kaa e hi ha wɔ. Enɛ ɔ he je nɛ e deɔ wɔ kaa waa kpe daa a nɛ. Wa kaseɔ Yehowa he ní, nɛ wa woɔ wa sibi he wami ngɛ kpe nɛ ɔmɛ a sisi. (Kane Hebri Bi 10:24, 25.) Wa kpeɔ kɛ kaseɔ ní, nɛ wa woɔ wa sibi he wami kaa bɔ nɛ Yesu kaseli ɔmɛ pee ɔ. (1 Kor. 14:31) Cristina nɛ wa wo e ta kɛ sɛ hlami ɔ de ke: “Nɔ́ nɛ ye bua jɔ he ngɛ wa kpe ɔmɛ a he ji bɔ nɛ nyɛmimɛ jeɔ suɔmi kpo, nɛ a woɔ mi he wami ha a. Be komɛ ɔ, loko ma su Matsɛ Yemi Asa a nɔ ɔ, i naa kaa i hao. Se nyɛmimɛ yihi hɛɛ mɛ kɛ suɔ ye he, a fuaa mi, nɛ a deɔ mi ke o he ngɛ fɛu. A deɔ mi ke a suɔ mi, nɛ a bua jɔ kaa i ngɛ hɛ mi yae ngɛ Mawu jami mi. Ke a wo mi he wami kikɛ nɛ ɔ, kɛkɛ ye tsui nɔ ye mi!” Hyɛ bɔ nɛ e hi ha kaa wa maa “wo wa sibi he wami”!—Rom. 1:11, 12.\n13. Mɛni he je nɛ e sa kaa waa wo Mawu sɔmɔli nɛ a ngɛ níhi a si kpami po he wami ɔ?\n13 Mawu sɔmɔli nɛ a ngɛ níhi a si kpami po hia he wami womi. Mo susu Yoshua he nɛ o hyɛ. E kɛ jehahi fuu ye Mawu anɔkuale. Se kɛ̃ ɔ, Yehowa de Mose ke e ya wo lɛ he wami. Yehowa de Mose ke: “Wo Yoshua mlaa, nɛ o wo lɛ kã kɛ he wami; ejakaa lɛ ji nɔ nɛ maa nyɛɛ ma a hɛ mi kɛ po pa a kɛ ya ngɔ zugba a nɛ o ngɛ hyɛe ɔ.” (5 Mose 3:27, 28) A kɛ ní tsumi ngua ko wo Yoshua dɛ kaa e nyɛɛ Israel bi ɔmɛ a hɛ mi konɛ a ya ngɔ Si Womi Zugba a. E he hia nɛ a wo Yoshua he wami, ejakaa e kɛ kahi fuu maa kpe, nɛ ke e hi kulaa a, a maa ye e nɔ ngɛ ta kake mi. (Yosh. 7:1-9) Enɛ ɔ he ɔ, e be nyakpɛ kaa Yehowa tsɔ kaa a ya wo Yoshua kã kɛ he wami! Lɔ ɔ he ɔ, nyɛ ha nɛ waa wo asafo mi nikɔtɔmahi kɛ kpɔ mi nɔ hyɛli po he wami, ejakaa a bɔɔ mɔde wawɛɛ kɛ hyɛɛ Mawu to ɔmɛ a nɔ. (Kane 1 Tesalonika Bi 5:12, 13.) Kpɔ mi nɔ hyɛlɔ ko de ke: “Be komɛ ɔ, nyɛmimɛ ɔmɛ ngmaa wɔ sɛ womi, nɛ a tsɔɔ kaa a bua jɔ wawɛɛ kaa wa ba slaa mɛ, enɛ ɔ he ɔ, a naa wɔ si. Waa kɛ womi nɛ ɔmɛ toɔ, nɛ ke wa kɔni mi jɔ̃ ɔ, wa woɔ nɛ wa kaneɔ. A woɔ wɔ he wami wawɛɛ.”\nKe wa je wa tsui mi kɛ wo wa bimɛ ɔmɛ he wami ɔ, e haa nɛ a bɔɔ a he mɔde (Hyɛ kuku 14)\n14. Mɛni tsɔɔ kaa yi jemi kɛ he wami womi haa nɛ ga womi nuɔ tso?\n14 Asafo mi nikɔtɔmahi kɛ fɔli le kaa ke a ma nyɛ maa ngɔ Baiblo ɔ kɛ wo nɔ ko ga nɛ e maa nu tso ɔ, e sa nɛ a je nɔ ɔ yi nɛ a wo lɛ he wami. Benɛ Paulo je Korinto bi ɔmɛ a yi kaa a kɛ ga womi nɛ e kɛ ha mɛ ɔ tsu ní ɔ, eko ɔ, lɔ ɔ wo mɛ he wami nɛ a ya nɔ nɛ a pee nɔ́ nɛ da. (2 Kor. 7:8-11) Bitsɛ ko nɛ a tsɛɛ lɛ ke Andreas nɛ e ngɛ bimɛ enyɔ ɔ de ke: “Ke wa wo jokuɛwi he wami ɔ, e woɔ mɛ gɛjɛmi, nɛ e haa nɛ a yaa hɛ mi ngɛ Mawu jami mi. Ke wa je nihi a yi benɛ wa ngɛ mɛ ga woe ɔ, lɔ ɔ haa nɛ ga womi ɔ nuɔ tso wawɛɛ. E ngɛ mi kaa wa bimɛ ɔmɛ le nɔ́ nɛ da mohu lɛɛ, se akɛnɛ wa woɔ mɛ he wami daa he je ɔ, a peeɔ nɔ́ nɛ da be fɛɛ be.”\nNƆ́ NƐ MA NYƐ MAA YE BUA MO KONƐ O WO NIHI HE WAMI SAMINYA\n15. Mɛni ji blɔ kake nɛ wa ma nyɛ maa gu nɔ kɛ wo nihi he wami?\n15 Moo tsɔɔ kaa o bua jɔ nyɛmimɛ ɔmɛ a mɔde bɔmi kɛ a su kpakpa amɛ a he. (2 Kron. 16:9; Hiob 1:8) Ke si fɔfɔɛ nɛ wa ngɛ mi ɔ ha we nɛ wa nyɛ nɛ waa pee fuu kɛ fĩ Matsɛ Yemi ɔ se po ɔ, Yehowa kɛ Yesu bua jɔɔ nɔ́ nɛ wa ti nɔ tsuaa nɔ nyɛɔ peeɔ ɔ he. (Kane Luka 21:1-4; 2 Korinto Bi 8:12.) Kaa nɔ hyɛmi nɔ́ ɔ, wa nyɛmimɛ komɛ nɛ a wa ngɛ jeha mi ɔ yaa asafo mi kpehi, a haa sanehi a heto, nɛ a yaa fiɛɛmi daa. Anɛ e sɛ kaa wa jeɔ a yi nɛ waa wo mɛ he wami lo?\n16. Mɛni he je nɛ e sɛ nɛ e he nɛ wa ha wɔ kaa wa maa wo nihi he wami ɔ?\n16 Moo wo nihi he wami be tsuaa be nɛ o ma ná he blɔ ɔ. Ke wa na kaa nɔ ko pee nɔ́ ko nɛ sa yi jemi ɔ, e sa nɛ waa bɔ mɔde nɛ wa je e yi. Mo susu nɔ́ nɛ ba benɛ Paulo kɛ Barnaba ngɛ Antiokia ngɛ Pisidia a he nɛ o hyɛ. Nikɔtɔmahi nɛ a ngɛ kpe he ɔ de mɛ ke: “Nyɛmimɛ, ke nyɛ ngɛ munyu ko nɛ maa wo ni ɔmɛ he wami ɔ, nyɛɛ tu.” Paulo ngɔ he blɔ ɔ kɛ wo mɛ he wami. (Níts. 13:13-16, 42-44) Ke wa ma nyɛ maa tu munyu ko kɛ wo nihi he wami ɔ, mɛni he je nɛ wa pee we jã a? Ke waa kɛ pee wa su kaa wa maa wo nihi he wami ɔ, nihi hu maa wo wɔ he wami.—Luka 6:38.\n17. Mɛni ji blɔ nɛ hi pe kulaa nɛ wa ma nyɛ maa gu nɔ kɛ je nihi a yi?\n17 Moo je o tsui mi kɛ wo nihi he wami, nɛ o tsɔɔ mɛ nɔ́ pɔtɛɛ nɛ a bɔ he mɔde ɔ. E hi kaa o maa de nɔ́ ko kɛ je nihi a yi, aloo nɛ o kɛ wo mɛ he wami mohu lɛɛ, se sɛ gbi nɛ Yesu kɛ mane Kristofohi nɛ a ngɛ Tiatira a tsɔɔ kaa e maa hi wawɛɛ kaa wa maa tsɔɔ nihi nɔ́ pɔtɛɛ nɛ a bɔ he mɔde. (Kane Kpojemi 2:18, 19.) Kaa nɔ hyɛmi nɔ́ ɔ, ke fɔlɔ ji mo ɔ, o ma nyɛ ma de o bimɛ ɔmɛ kaa o bua jɔ bɔ nɛ a ngɛ a hɛ mi yae ngɛ Mawu jami mi ha a he. O ma nyɛ ma de binyɛ ko nɛ e ji fɔlɔ kake ɔ bɔ nɛ o bua jɔ mɔde nɛ e ngɛ bɔe kaa e maa tsɔse e bimɛ ɔmɛ ngɛ haomihi nɛ e kɛ ngɛ kpee tsuo se ɔ he ha. Ke wa je nihi a yi, nɛ wa wo mɛ he wami ngɛ blɔ nɛ ɔ nɔ ɔ, e ma nyɛ maa wo yiblii kpakpa!\n18, 19. Mɛni blɔ nɔ wa ma nyɛ maa gu kɛ wo wa sibi he wami?\n18 Yehowa nitsɛ be wɔ dee ke wa ya wo nɔ ko he wami kaa bɔ nɛ e de Mose kaa e ya wo Yoshua he wami nɛ e wo lɛ kã a. Se kɛ̃ ɔ, ke wa tu he wami womi munyu kɛ tsɔɔ wa nyɛmimɛ kɛ ni kpahi ɔ, Mawu bua jɔɔ. (Abɛ 19:17; Heb. 12:12) Kaa nɔ hyɛmi nɔ́ ɔ, ke nɔ ko tu magbɛ nɔ munyu ko ɔ, wa ma nyɛ ma de lɛ níhi nɛ wa kase ngɛ e munyu ɔ mi, aloo bɔ nɛ e munyu ɔ ye bua wɔ nɛ wa nu ngmami ko sisi ha. Nyɛmiyo ko ngma sɛ womi kɛ ya ha nɔ ko nɛ je asafo kpa mi nɛ́ e ba tu munyu ngɛ e we asafo ɔ mi ɔ. E ngma ke: “E ngɛ mi kaa hɛngmɛfia bɔɔ pɛ waa kɛ sɛɛ ní mohu lɛɛ, se o yɔse kaa i hao, nɛ o wo mi he wami. I suɔ nɛ ma de mo kaa, benɛ o ngɛ munyu ɔ tue ngɛ kpoku ɔ nɔ, kɛ benɛ o kɛ mi ngɛ ní sɛɛe tsuo ɔ, i na lɛ kaa e ji nike ní ko nɛ Yehowa kɛ ngɛ mi hae.”\n19 Wa ma nyɛ maa gu blɔhi fuu a nɔ kɛ wo nihi he wami ke waa kɛ Paulo munyu nɛ nyɛɛ se nɛ ɔ tsu ní: “Nyɛɛ wo nyɛ sibi he wami, nɛ nyɛɛ ye bua nyɛ sibi kaa bɔ nɛ nyɛ ngɛ pee amlɔ nɛ ɔ.” (1 Tes. 5:11) Ke ‘waa kɛ wa sibi tu he wami womi munyu daa ligbi’ ɔ, Yehowa bua maa jɔ wɔ tsuo wa he.\n^  (kuku 1) A tsake biɛ ɔmɛ ekomɛ.


Ō Ya Lɔhi Fiyɛ Ipu Uklɔ ku Ɔna o Ta Ku alɔ—Bi Ɔka O Da Le Yuklɔ Lɔɔlɔhi\nɔkpa uklɔ ku oyeeyi k'ācɛ o yɛ ce ukraist mla uklɔ k'alɔ | Ɔya Ɔmpa 2018\nƆDIYA NŌÓ CƐGBÁ A: Ɔdaŋ ku “ɛlá nɛ̄ ɔ̄cɛ ī gbo ā lɛbɛ́ɛka ɔdā nɛ̄ ɔ̄cɛ ī tá ɛga o lipú nɛ̄hi kú ipú itekwú a,” o lɛ a, ɔka o da lɛbɛɛka ɔdā o le pi ɔ wɛɛcɛ ɛgɛ nɛ ɔcɛ gē pi eŋkpɔ wɛɛcɛ a (Aíi 20:5) Ɔka nɛ alɔ gē da ācɛ a gē ya ku uwa kóō ta ohi ta ɛlā nɛ alɔ yɔ i nwu uwa a. Ohi nɛ ɔcɛ ta lɛyikwu ɔka néē bi ijeeyi lɛ da gē ya ku ɔcɛ nōo da ɔka a kóō jé ɔdā nōo cɛgbá nɛhi. Ujisɔsi bi ɔka o da le yuklɔ lɔɔlɔhi. Ɛgɛnyá nɛ alɔ lɔfu gbla Ujisɔsi ya a?\nDa ācɛ ɔka nōo géē cɛ gā uwɔ jé ɔdā nōo yɔ ipu ɔtu ku uwa. Ujisɔsi da ayikpo ku nu ɔka alɛwa o ya ɛɛ kóō jé ɔdā nōo yɔ ipu ɔtu ku uwa a. (Umt 16:13-16; be-E 238 ¶3-5) Ɛdɔ ɔka nyá nɛ a lɔfu da ɔcɛ o ya ɛɛ ku a jé ɔdā nōo yɔ ipu ɔtu ku nu a?\nDa ɔcɛ ɔka nōo géē cɛ lɛ ɔ gbɛla ɔwɛ okpaakpa. Ujisɔsi lɛ ɔka ōhī da Upita klla da ɔ ɔdā nōo lɔfu wɛ ohi ku aɔka a o ya ɛɛ kóō lɛ ɛlá o gbo ku Upita piyabɔ mla o ya kóō jé ɔdā nōo kpaakpa a. (Umt 17:24-26) Ɛdɔ ɔka nyá nɛ a lɔfu da ɔcɛ o ya ɛɛ ku a ta ɔ abɔ jé ɔdā nōo kpaakpa a?\nCɛtra ācɛ nɛ a yɔ i kɛla lɛ uwa a. Ujisɔsi cɛtra ɔcɛ éyi nōo gē nwu ine eko nōó má ku ohi nōó “tá ā le kpaakpa” a. (Uma 12:34) Ɛgɛnyá nɛ a lɔfu cɛtra ɔcɛ nōo cila ɔka nɛ a da ɔ a?\nLɛ ojilima ce ācɛ. Alɔ cika o bēē lɛ ojilima ce ācɛ, kwu ācɛ nɛ alɔ i kóō jé ŋ mɛmla ācɛ nōo ce ɔcɛ́, o fiyɛ duu anyakwɔcɛ.—1Upí 2:17.\nMÁ AYA AFLƐYI KU UVIDIO NŌO KA KAHINII YUKLƆ NƐ UJISƆSI YA A—NWU ĀCƐ ƐLĀ ƆWƆICO, CƐƐ KU AA LƐ AƆKA NŌO BANYĀ CILA:\nNaana nɛ ɛlā ō nwu ipu uvidio a wɛ ɔkwɛyi, ɔdiya nɛ ɔwɛ nōó bi le nwu ɛlā i kpaakpa ŋ ma?\nƆdiya nɛ alɔ cika o lɛ ɛlā nɛ alɔ yɔ i nwu a teyi peee tōōtɔ̄ɔ̄ a?\nMÁ AYA ƆMPA KU UVIDIO A, CƐƐ KU AA CILA AƆKA NŌO BANYA:\nƐgɛnyá nɛ ɔyinɛ alɔ nɔnyilɔ bi ɔka o da le yuklɔ lɔɔlɔhi a?\nƆwɛ o nwu ɔcɛ ɛlā ku nu nyá nɛ alɔ lɔfu gbla ya a?\nƆwɛ nyá nɛ ɛlā o nwu ku alɔ gē lɛ abɔ kwu ācɛ ɔtu a? (Ulú 24:32)\nƆya Ɔmpa 5-11\nAGBENU NŌO YƆ IPU ƐLĀ ƆWƆICO Acije lɛyikwu ikpɔda olɔhi mla ací\nƐGƐ NƐ ĀCƐ O YƐCE UKRAIST GĒ LĀ OYEEYI Aciije Leyikwu Ajɔɔcɛ a mla Ɔdā Nōo Wɛ Ɛyi nu Lɛ Alɔ\nƆya Ɔmpa 12-18\nAGBENU NŌO YƆ IPU ƐLĀ ƆWƆICO Ō Je Ɔdole Lɛ Ɛwa O Bu ipu Abɔ ku Ācɛ néē Nwune Ŋ\nƐGƐ NƐ ĀCƐ O YƐCE UKRAIST GĒ LĀ OYEEYI “Aa Lɛ Ojilima Ce adā aa mla Ɛnɛ aa”\nƆya Ɔmpa 19-25\nAGBENU NŌO YƆ IPU ƐLĀ ƆWƆICO Ɔnyɛ Nɛ A Gē Gbɛla Bɛɛka Anu A?\nƐGƐ NƐ ĀCƐ O YƐCE UKRAIST GĒ LĀ OYEEYI Ō Ya Lɔhi Fiyɛ Ipu Uklɔ ku Ɔna o Ta Ku alɔ—Bi Ɔka O Da Le Yuklɔ Lɔɔlɔhi\nƆya Ɔmpa 26–Ɔya Ɔmɛta 4\nAGBENU NŌO YƆ IPU ƐLĀ ƆWƆICO leyi kwɛɛcɛ gɛɛ ku a hii lɛ ɔdā duuma nōo i hɛ uwɔ amāŋ nōo géē hɛ ɔcɛ ɔhá gwonu ta ɔwɛ lɛ ɔcɛ duuma ŋ\nText Ԑnōo huwɔ ɔtu o danlod ƆKPA UKLƆ KU OYEEYI K'ĀCƐ O YƐ CE UKRAIST MLA UKLƆ K'ALƆ Ɔya Ɔmpa 2018\nƆya Ɔmpa 2018\nƆKPA UKLƆ KU OYEEYI K'ĀCƐ O YƐ CE UKRAIST MLA UKLƆ K'ALƆ Ɔya Ɔmpa 2018


Anɛ hɛ kɛ nɔ fɔmi ko ngɛ kɛ ha nihi nɛ a gbo ɔ lo? | Baiblo Mi Sane Bimihi Nɛ A Ha Heto\nKANE NGƐ Afrikaans Albanian Amharic Arabic Armenian Aymara Azerbaijani Azerbaijani (Cyrillic) Bengali Bicol Bulgarian Catalan Cebuano Chichewa Chinese Mandarin (Simplified) Chinese Mandarin (Traditional) Croatian Czech Dangme Danish Dutch Efik English Estonian Ewe Finnish French Ga Georgian German Greek Greenlandic Guarani Gujarati Haitian Creole Hiligaynon Hindi Hungarian Icelandic Igbo Iloko Indonesian Italian Japanese Kannada Kazakh Kikuyu Kinyarwanda Kirghiz Kirundi Korean Kwangali Lingala Lithuanian Luo Malagasy Malayalam Maltese Marathi Mongolian Myanmar Norwegian Nzema Polish Portuguese Quechua (Bolivia) Romanian Russian Sepedi Serbian Serbian (Roman) Sesotho (Lesotho) Setswana Shona Sinhala Slovak Slovenian Spania Sranantongo Swahili Swedish Tagalog Tahitian Tamil Telugu Thai Tigrinya Tsonga Turkish Twi Ukrainian Uruund Vietnamese Wayuunaiki Xhosa Yoruba Zulu\nAnɛ hɛ kɛ nɔ fɔmi ko ngɛ kɛ ha nihi nɛ a gbo ɔ lo?\nGbenɔ ngɛ kaa mahe hwɔmi, ejakaa nihi nɛ a gbo ɔ li nɔ́ ko, nɛ a be nyɛe maa pee nɔ́ ko hulɔ. Se kɛ̃ ɔ, nɔ nɛ bɔ wami ɔ ma nyɛ ma tle nihi nɛ a gbo ɔ si kɛ ba wami mi ekohu. Bɔnɛ pee nɛ wa ná nɔ mi mami kaa e ma nyɛ maa pee jã a, Mawu gu Yesu nɔ kɛ tle nihi fuu si kɛ ba wami mi ekohu.—Kane Fiɛlɔ 9:5; Yohane 11:11, 43, 44.\nGbenɔ ngɛ kaa mahe ngɛ mɛni blɔ nɔ?\nMawu wo si kaa e ma tle nihi nɛ a gbo ɔ si kɛ ba wami mi ngɛ je ehe ko nɛ a peeɔ dami ní ngɛ mi ɔ mi. Ja Mawu ha nihi nɛ a ma tle mɛ si ɔ wami loko a ma nyɛ maa ba si himi mi ekohu. Mawu Ope ɔ, ngɛ he bua jɔmi kaa e kɛ he wami nɛ e ngɛ ɔ ma tle nihi nɛ a gbo ɔ si kɛ ba wami mi ekohu.—Kane Hiob 14:14, 15.\nMɛni blɔ nɔ a maa gu kɛ tle nihi nɛ a gbo ɔ si?\nKe Mawu tle nihi nɛ a gbo ɔ si ɔ, a ma nyɛ maa le a huɛmɛ, kɛ a wekuli a mi tso. E ngɛ mi kaa ke nɔ ko gbo ɔ, e saa mohu lɛɛ, se Mawu ma nyɛ ma tle lɛ si nɛ e ha lɛ nɔmlɔtso ehe.—Kane 1 Korintobi 15:35, 38.\nNimli bɔɔ ko pɛ nɛ a ma tle mɛ si kɛ ho hiɔwe ya. (Kpojemi 20:6) Nihi babauu nɛ a ma tle mɛ si ɔ maa hi paradeiso nɛ maa ba ekohu ɔ mi ngɛ zugba a nɔ. Nihi nɛ a ma tle mɛ si ɔ maa je si himi ehe sisi, nɛ a ma ná hɛ kɛ nɔ fɔmi kaa a maa hi si kɛ ya neneene.—Kane La 37:29; Bɔfo Ɔmɛ A Nítsumi 24:15.\nKe Wa Gbo ɔ, Jije Wa Yaa?\nMoo kase konɛ o le he nɛ Baiblo ɔ tsɔɔ kaa gbogboe ɔmɛ ngɛ, kɛ nɔ́ he je nɛ adesahi gboɔ ɔ.\nA Ma Tle Gbogboehi A Si!\nAnɛ o suɔlɔ ko gbo lo? Anɛ o maa na mɛ ligbi ko lo? Moo kase nɔ́ nɛ Baiblo ɔ tsɔɔ ngɛ gbogboehi a si temi he.


KANEMƆ YƐ Afrikaans Albania Amharic Arabic Armenia Armenia (West) Azerbaijani Azerbaijani (Cyrillic) Basque Bassa (Cameroon) Batak (Toba) Bicol Bislama Blɔfo Boulou Bulgaria Cambodia Catalan Cebuano Chichewa Chin (Hakha) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chol Croatia Czech Dangme Denmark Dutch Estonia Ewe Fante Faroese Fiji Finland Fon French Ga Galician Georgia Germany Greenland Guarani Gun Haitian Creole Hausa Hebri Hela Hiligaynon Hindi Hungary Iban Igbo Iloko Indonesia Italia Japan Javanese Kabiye Kachin Kannada Karen (S'gaw) Kazakh Kikaonde Kikuyu Kinyarwanda Kirghiz Kirundi Kongo Korea Latvia Lingala Lithuania Low German Macedonia Malagasy Malay Malayalam Malta Mam Maya Myanmar Nahuatl (Central) Nahuatl (Huasteca) Nahuatl (Northern Puebla) Ndebele (Zimbabwe) Nepali Ngabere Norway Nzema Oromo Pangasinan Persia Poland Portugal Portugal (Portugal) Punjabi Quechua (Ayacucho) Quechua (Cuzco) Quichua (Imbabura) Rarotongan Romania Romany (Macedonia) Cyrillic Russia Sepedi Serbia (Roma) Serbian (Cyrillic) Setswana Shona Silozi Sinhala Slovak Slovenia Solomon Islands Pidgin Spania Sunda Swahili Sweden Tagalog Tahiti Tajiki Tamil Tatar Telugu Tetun Dili Thailand Tigrinya Tiv Tojolabal Tonga Totonac Tsonga Turkey Twi Uighur (Cyrillic) Ukrain Urdu Urhobo Uzbek Valencian Venda Vietnam Wallis Welsh Xhosa Yoruba Zapotec (Isthmus) Zulu\nAfi 2015 Sɔɔmɔ Afi * lɛ Amaniɛbɔɔ\nShikpɔji abɔ ni Yehowa Odasefoi shiɛɔ yɛ nɔ\nTe nyɛfeɔ tɛŋŋ nyɛleɔ nyɛyibɔ?\nWɔkaneɔ mɛi pɛ ni kɛ hiɛdɔɔ shiɛɔ Maŋtsɛyeli Sane Kpakpa lɛ daa nyɔɔŋ akɛ Yehowa Odasefoi lɛ. (Mateo 24:14) Mɛi nɛɛ ji mɛi ni abaptisi amɛ akɛ Yehowa Odasefoi, kɛ mɛi hu ni abaptisiko amɛ, shi amɛshiɛɔ akɛni amɛshɛɔ taomɔ nii kɛhã shiɛlɔi lɛ ahe lɛ hewɔ.\nAni abiɔ ni mɔ ko ahã shika ko dani ebatsɔ Yehowa Odasefonyo?\nDabi. Abiii ni mɔ ko ahã shika loo eke nɔ ko dani akane lɛ afata Yehowa Odasefoi ahe loo ená nifeemɔ ko loo sɔɔmɔ hegbɛ yɛ asafo lɛ mli. (Bɔfoi 8:18-20) Anɔkwa, mɛi ni tsuɔ onia loo amɛkeɔ asafo lɛ nibii lɛ ateŋ mɛi babaoo sumɔɔɔ ni aleɔ amɛ loo atsĩɔ amɛgbɛ́i atã po. Odasefonyo fɛɛ Odasefonyo kɛ ebe, ehewalɛ, kɛ enibii fiɔ wɔjeŋ muu fɛɛ nitsumɔ lɛ sɛɛ bɔ ni enyɛmɔ kɛ eshihilɛ baaŋmɛ lɛ gbɛ.—2 Korintobii 9:7.\nTe nyɛfeɔ tɛŋŋ nyɛleɔ nyɛteŋ mɛi abɔ ni kɛ hiɛdɔɔ shiɛɔ lɛ?\nDaa nyɔɔŋ lɛ, Yehowa Odasefoi lɛ ateŋ mɔ fɛɛ mɔ buɔ eshiɛmɔ nitsumɔ lɛ he akɔntaa ehãa asafo ni eyɔɔ mli lɛ. Anyɛɛɛ mɔ ko nɔ yɛ enɛ feemɔ mli.\nAsafo fɛɛ asafo buɔ eshiɛlɔi lɛ ashiɛmɔ nitsumɔ lɛ he akɔntaa kɛmajeɔ asafo lɛ nitsumɔhe nine ni yɔɔ maŋ nɔ ni amɛyɔɔ. Nitsumɔhe nine lɛ buaa maŋ muu lɛ fɛɛ loo shikpɔŋkuku ni ekwɛɔ nɔ lɛ shiɛmɔ akɔntaabuu lɛ naa, ni ekɛmajeɔ wɔjeŋ muu fɛɛ nitsumɔhe yitso lɛ.\nYɛ sɔɔmɔ afi * lɛ eko fɛɛ eko naagbee lɛ, atsɔɔ maŋ fɛɛ maŋ kɛ Odasefoi ayibɔ ni shiɛ yɛ afi lɛ mli. Abuaa yibɔi nɛɛ fɛɛ naa kɛleɔ Yehowa Odasei abɔ ni yɔɔ jeŋ fɛɛ. Akalaa maŋ fɛɛ maŋ nɔ shiɛmɔ nitsumɔ lɛ he akɔntaabuu, kɛ shiɛmɔ nitsumɔ lɛ mli niiashikpamɔi ni aná lɛ awoɔ wolo ni ji Yearbook of Jehovah’s Witnesses lɛ mli. Amaniɛbɔi nɛɛ woɔ wɔ hewalɛ, tamɔ bɔ nɔŋŋ ni ewo mra beiaŋ Kristofoi lɛ hewalɛ lɛ.—Bɔfoi 2:41; 4:4; 15:3.\nAni nyɛkaneɔ mɛi hu ni kɛ nyɛsafo lɛ bɔɔ, shi amɛshiɛɛɛ lɛ?\nEyɛ mli akɛ wɔkaneee mɛi nɛɛ moŋ, shi wɔhereɔ amɛ hiɛmɛɛ yɛ wɔsafoi lɛ amli. Amɛteŋ mɛi babaoo baa Kristo gbele lɛ Kaimɔ ni wɔfeɔ lɛ daa afi lɛ eko, no hewɔ lɛ, yɛ gbɛ ko nɔ lɛ kɛ́ ajie Yehowa Odasefoi lɛ ayibɔ yɛ mɛi abɔ ni ba Kaimɔ lɛ mli lɛ, abaana mɛi ni kɛ wɔ bɔɔ shi amɛshiɛɛɛ lɛ ayibɔ. Yɛ afi 2015 lɛ, mɛi 19,862,783 ba Kaimɔ lɛ.\nMɛi komɛi hu yɛ ni amɛbaaa asafoŋ kpeei ni wɔfeɔ lɛ eko, shi amɛkpɛlɛɔ ni wɔkɛ amɛ kaseɔ Biblia lɛ yɛ shĩa, ni amɛnáa he sɛɛ. Yɛ afi 2015 lɛ, daa nyɔɔŋ lɛ wɔkɛ mɛi aaafee 9,708,968 kaseɔ Biblia lɛ, yɛ ekomɛi amli lɛ akɛ aŋkroaŋkroi srɔtoi kase nii yɛ be kome too lɛ nɔŋŋ mli.\nMɛni hewɔ kɛ́ nɔyeli lɛ kane Odasefoi lɛ, yibɔ ni enáa lɛ fa fe yibɔ ni Odasefoi lɛ kɛhãa lɛ?\nBɔ ni nɔyeli lɛ feɔ ekaneɔ mɛi ji, ebiɔ mɛi lɛ koni amɛtsɔɔ jamɔ kuu ni amɛkɛbɔɔ. Akɛ nɔkwɛmɔnɔ lɛ, Amerika nitsumɔhe ni kaneɔ mɛi lɛ “biɔ mɛi lɛ koni amɛtsɔɔ jamɔ kuu ni amɛnuɔ he akɛ amɛji emli nyo.” Kɛ̃lɛ, amɛkɛfata he akɛ, yibɔ ni aná lɛ bafeɔ “nɔ ni asusuɔ akɛ no ji yibɔ lɛ, shi jeee ni akane mɛi lɛ diɛŋtsɛ.” Nɔ ni tamɔɔɔ nakai, mɛi pɛ ni wɔkaneɔ akɛ Yehowa Odasefoi ji mɛi shiɛɔ amɛhãa mɛi krokomɛi, ni amɛbuɔ amɛshiɛmɔ lɛ he akɔntaa lɛ, jeee mɛi ni kɛɔ akɛ amɛji Odasefoi.\n^ kk. 2 Sɔɔmɔ afi lɛ jeɔ shishi kɛjɛɔ September 1 ni egbeɔ naa August 31 yɛ afi ni nyiɛ sɛɛ nɔ. Akɛ nɔkwɛmɔnɔ lɛ, 2015 sɔɔmɔ afi lɛ je shishi kɛjɛ September 1, 2014, kɛyashi August 31, 2015.\n^ kk. 16 Sɔɔmɔ afi lɛ jeɔ shishi kɛjɛɔ September 1 ni egbeɔ naa August 31 yɛ afi ni nyiɛ sɛɛ nɔ. Akɛ nɔkwɛmɔnɔ lɛ, 2015 sɔɔmɔ afi lɛ je shishi kɛjɛ September 1, 2014, kɛyashi August 31, 2015.\nYehowa Odasefoi Ayi Efa Waa Fe Bei ni Eho


Mo Ná Hemi Kɛ Yemi—Pee Juɛmi Nɛ Da! | Kase\nLIFE STORY I Kɛ Ní Leli Bɔ Nɛ I Ná He Se\nMo Ná Hemi Kɛ Yemi—Pee Juɛmi Nɛ Da!\n“Ke o ngɛ Mawu nɔ́ ko he pɛɛ kpae ɔ, he ye, nɛ o ko je nɔ́ kulaa.”—YAK. 1:6.\nLAHI: 54, 42\nMɛni he je nɛ e hia nɛ waa pee juɛmi ngɛ si himi mi ɔ?\nMɛni he je nɛ e sɛ nɛ wa ha nɛ ni kpahi nɛ a pee juɛmi ha wɔ?\nMɛni he je nɛ be komɛ ɔ, e he maa hia nɛ wa tsake juɛmi nɛ wa peeɔ ɔ?\n1. Mɛni ha nɛ Kain nyɛ we nɛ e pee juɛmi nɛ da a, nɛ mɛni je mi kɛ ba?\nKAIN ná he blɔ kaa e maa pee juɛmi ngɛ nɔ́ ko nɛ he hia he: E maa ye yayami he akɔnɔ nɛ ngɛ e mi ɔ nɔ, aloo e ma ha nɛ yayami ɔ nɛ ye e nɔ. Juɛmi fɛɛ juɛmi nɛ e maa pee ɔ maa sa e si himi he e wami be tsuo. Tse o kai kaa Kain pee we juɛmi nɛ da, nɛ lɔ ɔ ha nɛ e gbe e senɔ Habel nɛ yeɔ anɔkuale ɔ. Juɛmi nɛ Kain pee ɔ puɛ huɛ bɔmi nɛ ngɛ e kɛ e Bɔlɔ ɔ a kpɛti ɔ.—1 Mose 4:3-16.\n2. Mɛni he je nɛ e sa kaa waa pee juɛmi nɛ da a?\n2 Jã kɛ̃ nɛ be komɛ ɔ, e he ba hiaa nɛ wɔ hu waa pee juɛmi ngɛ nɔ́ ko he. Hɛdɔ ngɛ juɛmi nɛ wa peeɔ ɔ ekomɛ a he pe ekomɛ. Se kɛ̃ ɔ, juɛmi nɛ wa peeɔ ɔ ma nyɛ maa sa wa si himi he wawɛɛ. Enɛ ɔ he ɔ, ke wa nyɛ nɛ wa pee juɛmi nɛ da a, wa ma ná tue mi jɔmi ngɛ si himi mi bɔ nɛ sa. Se ke wa pee juɛmi nɛ dɛ ɔ, nɔ́ nɛ maa je mi kɛ ba ji haomihi, pɛ, kɛ tsui yemi.—Abɛ 14:8.\n3. (a) Ke wa ma nyɛ maa pee juɛmi nɛ da a, mɛni mi nɛ e sa nɛ wa ná hemi kɛ yemi ngɛ? (b) Mɛni sane bimihi a he wa ma susu?\n3 Mɛni maa ye bua wɔ konɛ waa pee juɛmi nɛ da? E sa nɛ wa ná hemi kɛ yemi ngɛ Mawu mi, nɛ wa he ye kaa e suɔ nɛ e ye bua wɔ, nɛ e ma nyɛ ma ha wɔ juɛmi konɛ waa mwɔ yi mi kpɔ nɛ da. Jehanɛ hu ɔ, e sa nɛ wa ná hemi kɛ yemi ngɛ Yehowa Munyu ɔ, kɛ blɔ nɔ nɛ e guɔ kɛ tsuɔ níhi a he ní ɔ mi, nɛ waa ngɔ e ga womi kɛ tsu ní. (Kane Yakobo 1:5-8.) Ke wa hɛ wɔ kɛ su Yehowa he, nɛ wa ha nɛ suɔmi nɛ wa ngɛ kɛ ha e Munyu ɔ mi wa a, lɔ ɔ maa ye bua wɔ konɛ wa ná hɛ kɛ nɔ fɔmi kaa e le nɔ́ nɛ hi ha wɔ. Ke e ba jã a, be fɛɛ be nɛ e he maa hia kaa waa pee juɛmi ko ɔ, wa ma hla ga womi kɛ je Mawu Munyu ɔ mi. Se mɛni ma nyɛ maa ye bua wɔ konɛ wa nyɛ nɛ waa pee juɛmi nɛ da pe bɔ nɛ wa ngɛ pee amlɔ nɛ ɔ? Ke wa mwɔ wa yi mi kpɔ ngɛ nɔ́ ko he ɔ, anɛ e sɛ nɛ wa tsake lo?\nE BIƆ NƐ WAA PEE JUƐMI NGƐ WA SI HIMI MI\n4. Mɛni e he ba hia nɛ Adam nɛ pee juɛmi ngɛ he, nɛ mɛni je juɛmi nɛ e pee ɔ mi kɛ ba?\n4 Kɛ je benɛ a bɔ adesahi ɔ, e he ba hia nɛ nyumuhi kɛ yihi tsuo nɛ a pee juɛmi ngɛ níhi nɛ he hia he. E sa nɛ Adam nɛ e hla kaa e maa bu e Bɔlɔ ɔ aloo e yo Hawa tue. Adam mwɔ e yi mi kpɔ ngɛ sane ɔ he, se anɛ o susu kaa e pee juɛmi nɛ da lo? A sisi Hawa, nɛ Hawa hu ha nɛ Adam pee juɛmi nɛ dɛ kulaa. Enɛ ɔ ha nɛ Paradeiso ɔ je e dɛ, nɛ nyagbenyagbe ɔ, e gbo. Mwɔnɛ ɔ, wɔ hu wa ngɛ nɔ́ nae ngɛ juɛmi yaya nɛ Adam pee ɔ he je.\n5. Kɛ e sa kaa waa na he blɔ nɛ wa ngɛ kaa wa maa mwɔ wa yi mi kpɔ ɔ ha kɛɛ?\n5 Eko ɔ, ni komɛ ma susu kaa jinɛ si himi ɔ ko pee gbɔjɔɔ ke ji e he hia we nɛ waa pee juɛmi ngɛ nɔ́ ko he ɔ. Anɛ jã nɛ mo hu o susuɔ lo? Mo kai kaa Yehowa pee we adesahi kaa klamahi nɛ a be nyɛe ma susu níhi a he nɛ a pee juɛmi ɔ. Ngɛ anɔkuale mi ɔ, Baiblo ɔ tsɔɔ wɔ bɔ nɛ wa ma plɛ kɛ pee juɛmi nɛ da ha. Yehowa suɔ kaa waa mwɔ wa yi mi kpɔ ngɛ níhi a he, nɛ enɛ ɔ peemi be wɔ awi yee. Mo ha nɛ wa susu nɔ hyɛmi ní komɛ nɛ tsɔɔ jã a he nɛ waa hyɛ.\n6, 7. Mɛni juɛmi nɛ e biɔ nɛ Israel bi ɔmɛ nɛ a pee, nɛ mɛni he je nɛ e he wa ha mɛ kaa a maa pee juɛmi nɛ da a? (Moo hyɛ foni nɛ ngɛ ní kasemi ɔ sisije ɔ.)\n6 Benɛ Israel bi ɔmɛ ya su Si Womi Zugba a nɔ ɔ, e he ba hia nɛ a pee juɛmi ngɛ nɔ́ ko he: A ma sɔmɔ Yehowa aloo a ma sɔmɔ mawu kpahi. (Kane Yoshua 24:15.) Eko ɔ, e ngɛ kaa nɔ́ nɛ e he be wae ha mɛ kaa a maa pee juɛmi ngɛ sane nɛ ɔ he. Se kɛ̃ ɔ, juɛmi nɛ a maa pee ɔ ma nyɛ maa pee wami loo gbenɔ kɛ ha mɛ. Ngɛ Manyadali ɔmɛ a be ɔ mi ɔ, Israel bi ɔmɛ pee juɛmi nɛ dɛ si abɔ. A je Yehowa se, nɛ a ya sɔmɔ lakpa mawuhi. (Many. 2:3, 11-23) Pee se ngɛ gbalɔ Eliya be ɔ mi ɔ, e he ba hia nɛ Mawu we bi nɛ a mwɔ a yi mi kpɔ ngɛ nɔ́ ko nɛ he hia he: A ma sɔmɔ Yehowa aloo lakpa mawu nɛ ji Baal ɔ. (1 Ma. 18:21) Benɛ a yi mi ngɛ mɛ enyɔɔnyɔ pee ngɛ nɔ nɛ a ma sɔmɔ ɔ he ɔ, Eliya kã a hɛ mi. Eko ɔ, o ma susu kaa e he wɛ kulaa kaa nɔ ko maa pee juɛmi ngɛ sane nɛ ɔ he, ejakaa be fɛɛ be ɔ, juɛmi ngɛ mi kaa nɔ ko ma sɔmɔ Yehowa, nɛ se nami hu ngɛ he. Ngɛ anɔkuale ɔ, ke nɔ ko ngɛ nile ɔ, e be lɛ jloe po kaa e ya sɔmɔ Baal. Se loloolo ɔ, Israel bi ɔmɛ nyɛ we nɛ a pee “juɛmi ngɛ nɔ́ enyɔ nɛ ɔmɛ a he.” Enɛ ɔ he ɔ, nile ngɛ mi kaa Eliya wo mɛ he wami kaa a sɔmɔ anɔkuale Mawu nɛ ji Yehowa.\n7 Mɛni he je nɛ eko ɔ, e he wa ha Israel bi ɔmɛ kaa a maa pee juɛmi nɛ da a? Kekleekle ɔ, a be Yehowa mi hemi kɛ yemi hu, nɛ a kɛ e ga womi tsu we ní. A be Mawu he anɔkuale nile, aloo nile nɛ je hiɔwe ɔ, nɛ a ngɔɛ a hɛ kɛ fɔɛ Yehowa nɔ hu. Kaa a ngɛ Mawu he anɔkuale nile ɔ, jinɛ a ko pee juɛmi nɛ da. (La 25:12) Nɔ́ nɛ ji enyɔ ɔ, Israel bi ɔmɛ ha nɛ ma jeli nɛ a ngɛ a kpɛti ɔ sisi mɛ, nɛ a ha nɛ ma jeli nɛ ɔmɛ pee juɛmi po ha mɛ. Ma jeli nɛ ɔmɛ nɛ a sɔmɔ we Yehowa a sisi Israel bi ɔmɛ nɛ a ya ja wɔ. Yehowa sɛ hlami nɛ e bɔ mɛ kɔkɔ kaa nɔ́ ko kaa jã ma nyɛ maa ba.—2 Mose 23:2.\nANƐ E SA NƐ NI KPAHI NƐ A PEE JUƐMI HA WƆ LO?\n8. Mɛni wa ma nyɛ maa kase ngɛ juɛmi nɛ Israel bi ɔmɛ pee ɔ mi?\n8 Nɔ hyɛmi níhi nɛ wa susu he ɔ, ha nɛ wa kase nɔ́ ko nɛ e he hia wawɛɛ. E sa nɛ wa ti nɔ tsuaa nɔ nɛ pee juɛmi ngɛ níhi a he, nɛ ke wa ma nyɛ maa pee juɛmi nɛ da nɛ nile ngɛ mi ɔ, ja waa kɛ Ngmami ɔ tsu ní. Galatia Bi 6:5 ɔ de ke: “Nɔ tsuaa nɔ maa tloo lɛ nitsɛ e tlomi.” E sɛ nɛ wa ha nɛ nɔ ko nɛ pee juɛmi ha wɔ. Mohu ɔ, e sa nɛ wɔ nitsɛmɛ waa le nɔ́ nɛ Mawu suɔ, konɛ waa pee lɔ ɔ.\n9. Mɛni he je nɛ osla ngɛ he kaa wa ma ha nɛ nihi nɛ a pee juɛmi ha wɔ ɔ?\n9 E ji oslaa kaa wa ma ha nɛ nɔ ko nɛ pee juɛmi ha wɔ. Se mɛni ma nyɛ ma ha nɛ waa pee jã? Juami bi a nɔ nyɛmi ma nyɛ ma ha nɛ waa pee juɛmi nɛ dɛ. (Abɛ 1:10, 15) Se kɛ̃ ɔ, ke nihi ngɛ wa nɔ nyɛe kaa mɛni po ɔ, e ji wa blɔ nya ní tsumi kaa waa kɛ wa he nile nɛ wa ngɔ Baiblo ɔ kɛ tsɔse ɔ ma tsu ní. Behi fuu ɔ, ke wa ha nɛ nihi pee juɛmi ha wɔ ɔ, lɔ ɔ tsɔɔ kaa wa ngɛ ‘a se nyɛɛe.’ Ke wa ha nɛ ni kpahi pee juɛmi ha wɔ ɔ, lɔ ɔ hu tsɔɔ kaa wa pee juɛmi, se e ma nyɛ maa ye wɔ awi.\n10. Mɛni he nɛ e he ba hia nɛ Paulo nɛ bɔ Galatia bi ɔmɛ kɔkɔ ngɛ?\n10 Bɔfo Paulo ha nɛ Galatia bi ɔmɛ na kaa oslaa ngɛ he kaa a ma ha nɛ ni kpahi nɛ pee juɛmi ha mɛ. (Kane Galatia Bi 4:17.) Ni komɛ ngɛ asafo ɔ mi nɛ a ngɛ hlae nɛ a tsɔɔ nihi nɔ́ nɛ e sa kaa a pee konɛ a kɛ gbla mɛ kɛ je bɔfo ɔmɛ a he. Mɛni he je? Nimli nɛ ɔmɛ foɔ mɛ pɛ a nɔ mi, nɛ a suɔ nɛ a he biɛ. A woɔ a he nɔ, nɛ a bui a nyɛmimɛ Kristofohi kaa mɛ hu a ngɛ he blɔ kaa a maa mwɔ mɛ nitsɛmɛ a yi mi kpɔ ngɛ níhi a he.\n11. Mɛni blɔ nɔ wa ma nyɛ maa gu kɛ ye bua nihi konɛ a pee juɛmi ngɛ mɛ nitsɛmɛ a sanehi a he?\n11 Paulo le kaa e nyɛmimɛ ɔmɛ ngɛ he blɔ kaa a maa mwɔ a yi mi kpɔ ngɛ níhi a he, enɛ ɔ he ɔ, e pee we juɛmi ha mɛ. Enɛ ɔ ji nɔ hyɛmi nɔ́ kpakpa nɛ wa ma nyɛ maa kase. (Kane 2 Korinto Bi 1:24.) Mwɔnɛ ɔ hu ɔ, ke asafo mi nikɔtɔmahi ngɛ nɔ ko ga woe ngɛ nɔ ɔ nitsɛ e sane ko he ɔ, e sa nɛ a kase Paulo. Asafo mi nikɔtɔmahi suɔ kaa a kɛ a nyɛmimɛ nyumuhi kɛ yihi ma susu Baiblo mi ga womi ɔmɛ a he. Se kɛ̃ ɔ, a bɔɔ mɔde kaa a ma ha nɛ a nyɛmimɛ nɛ ɔmɛ nɛ a pee juɛmi ngɛ mɛ nitsɛmɛ a sanehi a he. Juɛmi ngɛ mi kaa a maa pee jã, ejakaa ke nɔ́ ko je mi kɛ ba a, nɔ ɔ nitsɛ nɛ e maa tloo e tlomi. Ga womi ko nɛ he hia wawɛɛ ji nɛ ɔ: Wa ma nyɛ maa ye bua nihi konɛ a nu sisi tomi mlaahi nɛ ngɛ Ngmami ɔ mi ɔ sisi, nɛ a kɛ tsu ní. Se kɛ̃ ɔ, nihi ngɛ he blɔ kaa a maa pee juɛmi ngɛ mɛ nitsɛmɛ a sanehi a he, nɛ e ji a ní tsumi kaa a maa pee jã. Ke a kɛ he blɔ nɛ ɔ tsu ní saminya a, a ma ná he se. Niinɛ, e sɛ nɛ wa susu kaa wa ngɛ he blɔ kaa wa maa pee juɛmi ha wa nyɛmimɛ.\nAsafo mi nikɔtɔmahi nɛ a ngɛ suɔmi ɔ yeɔ bua nihi konɛ mɛ nitsɛmɛ a mwɔ a yi mi kpɔ (Hyɛ kuku 11)\nKOO DA HE NUMI NƆ KƐ PEE JUƐMI\n12, 13. Mɛni he je nɛ oslaa ngɛ he kaa wa maa pee juɛmi be mi nɛ wa mi mi fu, aloo wa hao ɔ?\n12 Nihi pɔɔ demi ke: Moo pee nɔ́ nɛ o tsui suɔ. Se oslaa ngɛ he kaa wa maa pee jã. Nɛ ngɛ blɔ ko nɔ ɔ, jã peemi teɔ si kɛ woɔ Baiblo ɔ blɔ tsɔɔmi. Baiblo ɔ bɔɔ wɔ kɔkɔ kaa wa ko ha nɛ wa tsui nɛ yi mluku ɔ, kɛ wa he numi nɛ sisi wɔ konɛ waa pee juɛmi nɛ dɛ. (Abɛ 28:26) Nɔ hyɛmi níhi fuu ngɛ Baiblo ɔ mi nɛ tsɔɔ kaa ke wa pee wa tsui nya ní ɔ, wa maa na e mi nɔ́. E sa nɛ wa kai kaa, akɛnɛ wa ji adesahi nɛ wa yi mluku he je ɔ, wa ‘tsui ɔ ma nyɛ maa sisi wɔ.’ (Yer. 3:17; 13:10; 17:9; 1 Ma. 11:9) Enɛ ɔ he ɔ, ke wa peeɔ wa tsui nya ní ɔ, mɛni maa je mi kɛ ba?\n13 Kaa Kristofohi ɔ, wa tsui ɔ he hia wɔ wawɛɛ, ejakaa Yehowa fã wɔ kaa waa suɔ lɛ kɛ wa tsui tsuo, nɛ waa suɔ wa nyɛmi nɔmlɔ kaa bɔ nɛ wa suɔ wa he ɔ. (Mat. 22:37-39) Se Ngmamihi nɛ a wo ta ngɛ kuku nɛ sɛ kuku nɛ ɔ hlami ɔ mi ɔ tsɔɔ kaa oslaa ngɛ he kaa wa ma ha nɛ wa he numi nɛ kudɔ wa susumi kɛ wa ní peepee. Kaa nɔ hyɛmi nɔ́ ɔ, ke wa mwɔ wa yi mi kpɔ be mi nɛ wa mi mi fu ɔ, mɛni ma nyɛ maa je mi kɛ ba? Ke wa pee jã hyɛ ɔ, lɛɛ atsinyɛ jemi ko be he kaa wa le nɔ́ nɛ maa je mi kɛ ba. (Abɛ 14:17; 29:22) Ke wa ngɛ haoe hu nɛɛ, anɛ wa ma nyɛ maa pee juɛmi nɛ da lo? (4 Mose 32:6-12; Abɛ 24:10) Mo kai kaa, Mawu Munyu ɔ tsɔɔ kaa juɛmi ngɛ mi kaa wa ma ‘sɔmɔ ngɛ Mawu mlaa a nya.’ (Rom. 7:25) Ngɛ anɔkuale mi ɔ, ke wa da wa he numi nɔ kɛ pee juɛmi ngɛ nɔ́ ko nɛ e he hia wawɛɛ he ɔ, wa he numi ma nyɛ maa sisi wɔ.\nBE NƐ E SA KAA O TSAKE JUƐMI NƐ O PEE Ɔ\n14. Kɛ wa plɛ kɛ le kaa be komɛ ɔ, e da blɔ kaa wa ma tsake juɛmi nɛ wa peeɔ ɔ ha kɛɛ?\n14 E sa nɛ waa pee juɛmi nɛ da. Se kɛ̃ ɔ, lɔ ɔ tsɔɔ we kaa ke wa mwɔ wa yi mi kpɔ ngɛ nɔ́ ko he, nɛ e he ba hia kaa wa tsake yi mi kpɔ nɛ wa mwɔ ɔ, e sɛ nɛ waa pee jã. Be komɛ ɔ, e sa nɛ wa susu yi mi kpɔ nɛ wa mwɔ ɔ he ekohu, konɛ ke e he maa hia a, waa pee tsakemi. Mo kadi kaa Yehowa pee enɛ ɔ he nɔ hyɛmi nɔ́ ngɛ bɔ nɛ e kɛ Nineve bi nɛ a hi si ngɛ Yona be ɔ mi ɔ ye ha a he. “Benɛ Mawu na nɔ́ nɛ ni ɔmɛ pee, kɛ bɔ nɛ a tsake a je mi bami ɔ, e kpale e nya se. Nɛ yi mi nɛ e to kaa e ma kpata ma a hɛ mi ɔ, e pee we jã hu.” (Yona 3:10) Benɛ Yehowa na kaa Nineve bi ɔmɛ tsake a tsui kɛ a ní peepee ɔ, e tsake juɛmi nɛ e pee ngɛ a he ɔ. Jã nɛ e pee ɔ tsɔɔ kaa e nuɔ nɔ́ sisi, e baa e he si, nɛ e naa nɔ mɔbɔ. Ngɛ adesahi fuu a blɔ fã mi ɔ, a daa bɔ nɛ a nuɔ he ha be mi nɛ a mi mi fu ɔ nɔ kɛ peeɔ juɛmi, se Mawu pee we e ní kaa adesahi.\n15. Mɛni he je nɛ be komɛ ɔ, e ma bi nɛ wa tsake juɛmi ko nɛ wa pee ɔ?\n15 Be komɛ ɔ, e maa hi wawɛɛ kaa wa ma susu juɛmi nɛ wa pee ɔ he ekohu. Eko ɔ, e ma bi nɛ waa pee jã ke wa si fɔfɔɛ ɔ tsake. Be komɛ ɔ, ke si fɔfɔɛ ɔ tsake ɔ, Yehowa tsakeɔ juɛmi nɛ e pee ɔ. (1 Ma. 21:20, 21, 27-29; 2 Ma. 20:1-5) Ngɛ be komɛ a mi hu ɔ, ke wa ba le ní hehi kɛ kɔ sane ko he ɔ, e ma bi nɛ wa tsake juɛmi nɛ wa pee ɔ. Kaa nɔ hyɛmi nɔ́ ɔ, a tu Saul bibi Mefiboshet he lakpa munyu kɛ tsɔɔ Matsɛ David. Se pee se benɛ David ba na anɔkuale nɛ ngɛ munyu ɔ mi ɔ, e tsake yi mi kpɔ nɛ e mwɔ ɔ. (2 Sam. 16:3, 4; 19:24-29) Be komɛ ɔ, e maa hi wawɛɛ kaa wɔ hu wa maa pee jã.\n16. (a) Mɛni ga womihi maa ye bua wɔ konɛ waa pee juɛmi nɛ da? (b) Mɛni he je nɛ e he maa hia nɛ wa susu juɛmi ko nɛ wa pee ɔ he ekohu ɔ, nɛ mɛni blɔ nɔ wa maa gu kɛ pee jã?\n16 Mawu Munyu ɔ woɔ wɔ ga kaa wa he ko sɔ kɛ pee juɛmi ngɛ sane ko nɛ he hia he. (Abɛ 21:5) Ke wa he be kɛ hla níhi a mi, nɛ wa susu sane ɔ he saminya a, eko ɔ, lɔ ɔ maa ye bua wɔ konɛ waa pee juɛmi nɛ da. (1 Tes. 5:21) Ke wekuyi ko maa mwɔ e yi mi kpɔ ngɛ nɔ́ ko he ɔ, e sa nɛ e he be kɛ pee níhi a mi hlami ngɛ Ngmami ɔ kɛ asafo ɔ womihi a mi. Jehanɛ hu ɔ, e sa nɛ e ha weku mi bi ɔmɛ he blɔ konɛ mɛ hu a tsɔɔ a juɛmi. Mo kai kaa, Mawu de Abraham kaa e bu nɔ́ nɛ e yo ɔ de ɔ tue. (1 Mose 21:9-12) E sa nɛ asafo mi nikɔtɔmahi hu nɛ a he be kɛ hla níhi a mi. Akɛnɛ a hɛ kã si, nɛ a baa a he si he je ɔ, ke a ba le ní hehi kɛ kɔ sane ko he nɛ e ma bi nɛ a tsake juɛmi nɛ a pee ɔ, a maa bɔ mɔde kaa a maa pee jã, nɛ a be gbeye yee kaa nihi ma je bu nɛ a ngɛ kɛ ha mɛ ɔ nɔ. E sa nɛ asafo mi nikɔtɔmahi nɛ a ná suɔmi ɔ kaa a ma tsake a susumi, kɛ yi mi kpɔ nɛ a mwɔɔ ɔ, ke e he ba hia nɛ a pee jã a, nɛ e sa nɛ wɔ tsuo waa bɔ mɔde nɛ waa kase mɛ. Enɛ ɔ ma nyɛ ma ha nɛ tue mi jɔmi kɛ kake peemi nɛ hi asafo ɔ mi.—Níts. 6:1-4.\nKE O PEE JUƐMI KO Ɔ, MO TSU HE NÍ\n17. Mɛni ma nyɛ maa ye bua wɔ konɛ waa pee juɛmi nɛ da?\n17 Hɛdɔ ngɛ juɛmi nɛ wa peeɔ ɔ ekomɛ a he pe ekomɛ. E ma bi nɛ wa he be kɛ susu níhi a he, nɛ waa sɔle wawɛɛ ke wa ngɛ juɛmi pee ngɛ nɔ́ ko nɛ hɛdɔ ngɛ he ɔ he. Kaa nɔ hyɛmi nɔ́ ɔ, e he maa hia nɛ Kristofohi nɛ a pee juɛmi ke ji a maa sɛ gba si himi mi aloo a be mi sɛe, nɛ ke a maa sɛ mi hu ɔ, nɔ nɛ a kɛ lɛ maa sɛ mi. Nɔ́ kpa ko hu nɛ hɛdɔ ngɛ he, nɛ jɔɔmi ngɛ mi nɛ e sa kaa waa pee juɛmi ngɛ he ji be nɛ waa kɛ wa he maa wo be tsuo sɔmɔmi ní tsumi ɔ mi, kɛ blɔ nɔ nɛ wa maa gu kɛ pee jã. Ngɛ si fɔfɔɛ nɛ ɔmɛ a mi ɔ, e sa nɛ waa ngɔ wa hɛ kɛ fɔ Yehowa nɔ kulaa kaa e ma ha wɔ blɔ tsɔɔmi nɛ sa, nɛ e ma nyɛ maa pee jã hulɔ. (Abɛ 1:5) Enɛ ɔ he ɔ, e he hia nɛ wa hla ga womi nɛ hi pe kulaa a ngɛ Baiblo ɔ mi, nɛ waa sɔle kɛ bi Yehowa blɔ tsɔɔmi. Mo kai kaa, Yehowa ma nyɛ ma ha nɛ wa ná suhi nɛ wa hia konɛ wa nyɛ nɛ waa pee juɛmi nɛ maa sa e hɛ mi. Ke o ngɛ juɛmi pee ngɛ nɔ́ ko nɛ hɛdɔ ngɛ he ɔ he ɔ, be fɛɛ be ɔ, mo bi o he ke: ‘Anɛ yi mi kpɔ nɛ ma mwɔ ɔ maa tsɔɔ kaa i suɔ Yehowa lo? Anɛ lɔ ɔ ma ha nɛ bua jɔmi kɛ tue mi jɔmi nɛ hi ye weku ɔ mi lo? Anɛ lɔ ɔ maa tsɔɔ kaa i toɔ ye tsui si nɛ ye mi mi hi lo?’\n18. Mɛni he je nɛ Yehowa suɔ kaa wɔ nitsɛmɛ wa maa mwɔ wa yi mi kpɔ ɔ?\n18 Yehowa nyɛ we wa nɔ kaa waa suɔ lɛ, aloo wa sɔmɔ lɛ. Mohu ɔ, e ha wɔ he blɔ konɛ waa hla nɔ́ nɛ wa maa pee. Yehowa ngmɛ wɔ blɔ kaa wɔ nitsɛmɛ waa ‘tsɔɔ nɔ nɛ wa ma sɔmɔ,’ nɛ e le kaa e ji wa ní tsumi kaa wa maa pe jã. (Yosh. 24:15; Fiɛlɔ 5:4) Se ke wa hla kaa wa ma sɔmɔ lɛ hu ɔ, e hyɛɛ blɔ kaa waa ngɔ e ga womi kɛ tsu ní ke wa maa pee juɛmi ngɛ nɔ́ ko he ɔ. Ke wa he ye kaa blɔ nɔ nɛ Yehowa guɔ kɛ tsuɔ níhi a he ní ɔ da, nɛ waa kɛ e sisi tomi mlaahi tsu ní ɔ, wa ma nyɛ maa pee juɛmi nɛ da, nɛ lɔ ɔ maa tsɔɔ kaa wa hɛ kã si.—Yak. 1:5-8; 4:8.


Yaa Nɔ Nɛ O Ye Mawu Anɔkuale Ngɛ “Amanehlu Babauu” Po Mi | Kase\nAnɛ O Ngɛ Nɔ Mi Mami Kaa Anɔkuale ɔ Ji Nɛ ɔ Lo? Mɛni He Je?\nYaa Nɔ Nɛ O Ye Mawu Anɔkuale Ngɛ “Amanehlu Babauu” Po Mi\nFɔli—Nyɛ Kudɔ Nyɛ Bimɛ Ɔmɛ\nNyagbe He Nyɛlɔ Nɛ A Ma Kpata E Hɛ Mi Ji Gbenɔ\nMo Kai Nihi Nɛ A Ngɛ Be Tsuo Sɔmɔmi Ní Tsumi ɔ Mi ɔ\nKANE NGƐ Afrikaans Albanian Amharic Arabic Argentina Mumuihi A Gbi Armenian Aymara Azerbaijani Azerbaijani (Cyrillic) Bengali Bicol Bislama Brazil Mumuihi A Gbi Bulgarian Catalan Cebuano Chichewa Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Cibemba Cinyanja Colombia Mumuihi A Gbi Croatian Czech Dangme Danish Drehu Dutch Efik English Estonian Ewe Fijian Finnish French Ga Georgian German Greek Greenlandic Guarani Gujarati Gun Haitian Creole Hebrew Hiligaynon Hindi Hungarian Icelandic Igbo Iloko Indonesian Italian Italy Mumuihi A Gbi Japanese Kannada Kazakh Kikaonde Kikuyu Kiluba Kinyarwanda Kirghiz Kirundi Kisi Kisonge Kongo Korean Krio Kwangali Kwanyama Latvian Lingala Lithuanian Luganda Lunda Luo Luvale Macedonian Malagasy Malay Malayalam Maltese Marathi Mauritian Creole Maya Mexico Mumuihi A Gbi Mixe Mongolian Moore Ndebele Ndonga Nepali Norwegian Nzema Oromo Ossetian Otetela Pangasinan Papiamento (Aruba) Papiamento (Curaçao) Persian Polish Portuguese Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Romanian Russian Sango Sepedi Serbian Serbian (Roman) Sesotho (Lesotho) Setswana Seychelles Creole Shona Silozi Sinhala Slovak Slovenian Spania Sranantongo Swahili Swahili (Congo) Swati Swedish Tagalog Tajiki Tamil Tatar Telugu Thai Tigrinya Tshiluba Tsonga Turkish Turkmen Turkmen (Cyrillic) Tuvaluan Twi Tzotzil Ukrainian Umbundu Urdu Uzbek Venda Vietnamese Wallisian Waray-Waray Wayuunaiki Wolaita Xhosa Yoruba Zande Zulu\nHwɔɔmi Mɔ—Nɔ́ Nɛ A Maa Kase | September 2014\n“E sa kaa waa gblee amanehlu babauu mi kɛ sɛ Mawu matsɛ yemi ɔ mi.”—BƆFO ƆMƐ A NÍ TSUMI 14:22.\nMɛnɔ haa nɛ wa naa amanehlu?\nMɛni wa maa pee konɛ wa nyɛ nɛ waa da amanehlu nya nɛ wa kɔni mi nɛ ko jɔ̃?\nMɛni hiɔwo nihi nɛ a maa to a tsui si ngɛ amanehlu mi ɔ ma ná?\n1. Mɛni he je nɛ Mawu sɔmɔli kɛ “amanehlu babauu” kpeɔ ɔ?\nANƐ e peeɔ wɔ nyakpɛ kaa wa maa na “amanehlu babauu” loko wa ma ná neneene wami lo? Ohoo. Wa ngɛ asafo ɔ mi kɛ jio, lingmi nɛ ɔ pɛ nɛ wa ba mi jio, eko ɔ, waa kɛ kahi kpeɔ. Mɛni he je? Ejakaa wa ngɛ Satan je ɔ mi.—Kpojemi 12:12.\n2. (a) Ngɛ haomihi nɛ baa adesahi tsuo nɛ a yi mluku ɔ nɔ se ɔ, mɛni amanehlu kpa ko hu nɛ Kristofohi ngɛ nae? (Moo hyɛ foni nɛ ngɛ ni kasemi ɔ sisije ɔ.) (b) Mɛnɔ lɛ ha nɛ nihi ngɛ Kristofohi yi mi wae, nɛ kɛ wa plɛ kɛ le kɛɛ?\n2 Adesahi tsuo yi mluku. Enɛ ɔ he ɔ, a kɛ nyagbahi kpeɔ be tsuaa be. Se Kristofohi kɛ amanehlu kpahi hu kpeɔ. (1 Korinto Bi 10:13) Amanehlu nɛ ɔmɛ eko ji kaa nihi waa mɛ yi mi ngɛ a pɛɛ si nɛ a fia kaa a maa ye Mawu anɔkuale ɔ he je. Yesu de e se nyɛɛli ɔmɛ ke: “Nyɔguɛ pã we e nyɔmtsɛ. Nɛ́ a wa mi yi mi ɔ, nyɛɛ lɛɛ kɛ a maa pee nyɛ kɛɛ?” (Yohane 15:20) Mɛnɔ lɛ ha nɛ a ngɛ wɔ yi mi wae ɔ? Lɛ ji Satan. Baiblo ɔ tu e he munyu kaa ‘jata nɛ ngɛ huae nɛ ngɛ Mawu we bi hlae nɛ e tsɔtslɔɔ a mi.’ (1 Petro 5:8) Satan ngɛ mɔde bɔe wawɛɛ konɛ e ha nɛ wa kpa Yehowa sɔmɔmi. Nyɛ ha nɛ wa susu amanehluhi nɛ bɔfo Paulo na a he nɛ waa hyɛ.\nBƆFO PAULO NA AMANEHLU NGƐ LISTRA\n3-5. (a) Mɛni amanehlu Paulo na ngɛ Listra? (b) Mɛni blɔ nɔ munyu nɛ Paulo ngma kɛ kɔ amanehlu he ɔ woɔ wɔ he wami ngɛ?\n3 A wa Paulo yi mi si abɔ ngɛ hemi kɛ yemi nɛ e ngɛ ngɛ Mawu mi ɔ he je. (2 Korinto Bi 11:23-27) Be ko ɔ, Paulo tsa nyumu ko nɛ e nyɛ we nyɛɛmi ngɛ Listra ma a mi. Enɛ ɔ ha nɛ nihi susu kaa mawuhi ji Paulo kɛ Barnaba, lɔ ɔ he ɔ, a hla kaa a ma ja mɛ. Se Paulo kɛ Barnaba kplɛɛ we! E kɛ we kulaa nɛ Yuda bi a jami nya dali ɔmɛ ba bɔni Paulo kɛ Barnaba a he guɛ gbemi. Ni ɔmɛ he nɔ́ nɛ jami nya dali ɔmɛ de ɔ ye. Enɛ ɔ he ɔ, a fiaa Paulo tɛ, nɛ e piɛ nguɛ nya nɛ e gbo.—Bɔfo Ɔmɛ A Ní Tsumi 14:8-19.\n4 Benɛ a je Derbe ɔ, Paulo Kɛ Barnaba ‘kpale kɛ ho Listra, kɛ Ikoniom, kɛ Antiokia ya. A wo nihi nɛ he ye ɔ he wami, konɛ a hemi kɛ yemi mi nɛ wa. A tsɔɔ mɛ hulɔ kaa, “E sa kaa waa gblee amanehlu babauu mi kɛ sɛ Mawu matsɛ yemi ɔ mi.”’ (Bɔfo Ɔmɛ A Ní Tsumi 14:21, 22) Nɔ ko nɔ ko be nɛ ke e le kaa e maa na “amanehlu babauu” ɔ, nɛ lɔ ɔ maa wo lɛ he wami. Ke jã a, lɛɛ mɛni he je mɔ nɛ benɛ Paulo kɛ Barnaba ngɛ nihi nɛ a he Kristo ye ɔ ‘he wami woe’ ɔ, a de mɛ ke a maa na amanehlu babauu ɔ?\nPaulo ma jɔɔmi nɛ kaseli ɔmɛ ma ná ke a ya nɔ nɛ a ye Mawu anɔkuale kɛ pi si ɔ nɔ mi\n5 Wa ma nyɛ maa na sane bimi nɛ ɔ heto ɔ ngɛ munyu nɛ Paulo tu ɔ mi. E de we kɛkɛ ke: “E sa nɛ waa da amanehlu babauu nya.” Mohu ɔ, e de ke: ‘E sa kaa waa gblee amanehlu babauu mi kɛ sɛ Mawu Matsɛ Yemi ɔ mi.’ Enɛ ɔ he ɔ, Paulo ma jɔɔmi nɛ kaseli ɔmɛ ma ná ke a ya nɔ nɛ a ye Mawu anɔkuale kɛ pi si ɔ nɔ mi. Jɔɔmi nɛ ɔ, pi nlami ko kɛkɛ. Yesu de ke: ‘Nɔ nɛ ma wlua lɛ kɛ yaa si nyagbe ɔ, a ma he e yi wami.’—Mateo 10:22.\n6. Mɛni jɔɔmi nɛ nihi nɛ a miaa a hɛ mi ngɛ amanehlu mi ɔ ma ná?\n6 Ke wa mia wa hɛ mi ngɛ amanehluhi a mi ɔ, wa ma ná jɔɔmi. Kristofohi nɛ a pɔ mɛ nu ɔ ma ná jɔɔmi nɛ ɔ ngɛ hiɔwe. A ma ná wami nɛ gbenɔ be mi, nɛ a maa piɛɛ Yesu he kɛ ye matsɛ ngɛ hiɔwe. “To kpa” amɛ lɛɛ, a maa hi si ngɛ zugba a nɔ ngɛ tue mi jɔmi mi kɛ ya neneene. (Yohane 10:16; 2 Petro 3:13) Se loko jamɛ a be ɔ maa su ɔ, wa maa na “amanehlu babauu.” Nyɛ ha nɛ wa susu amanehlu mimi enyɔ nɛ wa ma nyɛ maa na a he nɛ waa hyɛ.\nTUAMIHI NƐ A NGƐ TƐ̃Ɛ\n7. Tuami nɛ ngɛ tɛ̃ɛ ɔ eko ji te nɛɛ?\n7 Yesu gba kɛ fɔ si kaa: “A maa ngɔ nyɛ kɛ ya kojomi hehi. A maa fia nyɛ kpa ngɛ kpe he ɔmɛ, nɛ ye he ɔ, a kɛ nyɛ maa da amlaalohi, kɛ matsɛmɛ a hɛ mi.” (Marko 13:9) Yesu munyu ɔ tsɔɔ kaa a maa wa e se nyɛɛli komɛ yi mi. Eko ɔ, jami nya dali, kɛ ma hɛ mi nyɛɛli nɛ a maa wa e se nyɛɛli ɔmɛ yi mi ɔ nɛ. (Bɔfo Ɔmɛ A Ní Tsumi 5:27, 28) Mo susu nɔ́ nɛ Paulo pee ɔ he ekohu nɛ o hyɛ. Benɛ e ná le kaa a maa wa lɛ yi mi ɔ, anɛ e ye gbeye lo? E yi gbeye kulaa.—Kane Bɔfo Ɔmɛ A Ní Tsumi 20:22, 23.\n8, 9. Mɛni Paulo pee kɛ tsɔɔ kaa e fia e pɛɛ si kaa e ma mia e hɛ mi ngɛ amanehluhi a mi? Mɛni blɔ nɔ nyɛmimɛ komɛ daa tuami nɛ ngɛ tɛ̃ɛ nɛ a kɛ kpeɔ mwɔnɛ ɔ nya?\n8 Paulo kɛ kã da tuami nɛ ngɛ tɛ̃ɛ nɛ Satan kɛ ba e nɔ ɔ nya. E de ke: “Se imi lɛɛ ye wami tete he hia we mi. Nɔ́ nɛ he hia mohu ji kaa ní tsumi nɛ Nyɔmtsɛ Yesu ha mi ɔ, ma tsu kɛ gbe nya. Lɔ ɔ ji kaa ma fiɛɛ sane kpakpa a nɛ tsɔɔ kaa Mawu mi mi hi ha adesahi tsuo ɔ.” (Bɔfo Ɔmɛ A Ní Tsumi 20:24) Paulo yi gbeye kaa e kɛ yi mi wami maa kpe. Mohu ɔ, e fia e pɛɛ si kaa e maa da yi mi wami nɛ e kɛ maa kpe ɔ nya. Nɔ́ nɛ he hia lɛ titli ji, nɛ e maa ‘ye odase kɛ pi si’ ke a ngɛ lɛ yi mi wae po.\n9 Mwɔnɛ ɔ, nyɛmimɛ fuu bɔɔ mɔde kaa a maa ye Yehowa anɔkuale ke nihi ngɛ mɛ yi mi wae po. Kaa nɔ hyɛmi nɔ́ ɔ, ngɛ ma ko nɔ ɔ, a wo Odasefo bi komɛ tsu nɛ́ a yi a munyu ngɛ kojomi he. A ngɛ tsu ɔ mi maa pee jeha 20 ji nɛ ɔ. Mɛni he je? Ejakaa a fia a pɛɛ si kaa a kɛ a he be ma kudɔmi sanehi a mi woe. A kplɛɛ we nɛ a weku li po nɛ ya slaa mɛ. A kongo a ti ni komɛ, nɛ a plaa a ti ni komɛ hulɔ.\nWa ngɛ yi mi tomi kpakpa he je nɛ e sa kaa waa kɛ wa hɛ nɛ fɔ Yehowa nɔ, konɛ waa kɛ kã nɛ da yi mi wami nya\n10. Mɛni he je nɛ e sɛ nɛ waa ye amanehluhi nɛ maa ba wa nɔ tlukaa gbeye ɔ?\n10 Ngɛ ma kpahi hu a nɔ ɔ, amanehlu baa wa nyɛmimɛ ɔmɛ a nɔ tlukaa, se a daa nya. Ke amanehlu ko ba o nɔ jã a, koo ye gbeye. Mo kai Yosef. Benɛ e hɛ ke baa e he nɔ ɔ, a jua lɛ kɛ ho nyɔguɛ tso mi ya. Se Yehowa “je lɛ kɛ je dengmehi tsuo a mi.” (Bɔfo Ɔmɛ A Ní Tsumi 7:9, 10) Mo hu Yehowa ma nyɛ maa ye bua mo. Be tsuaa be ɔ, mo kai kaa ‘Yehowa le bɔ nɛ e peeɔ nɛ e jeɔ nihi nɛ peeɔ nɔ́ nɛ da kɛ jeɔ ka mi.’ (2 Petro 2:9) Wa ngɛ yi mi tomi kpakpa he je nɛ e sa kaa waa kɛ wa hɛ nɛ fɔ Yehowa nɔ, konɛ waa kɛ kã nɛ da yi mi wami nya. E sa nɛ o ná nɔ mi mami kaa Yehowa ma kpɔ mo ngɛ je yaya nɛ ɔ mi, nɛ e ma ha mo neneene wami.—1 Petro 5:8, 9.\nTUAMIHI NƐ A YƆSEMI YEE\n11. Mɛni slɔɔto ngɛ tuami nɛ ngɛ tɛ̃ɛ kɛ tuami nɛ yɔsemi yeɔ ɔ a kpɛti?\n11 Tuami komɛ hu ngɛ nɛ a yɔsemi yee. Mɛni slɔɔto ngɛ tuamihi nɛ a yɔsemi yee kɛ tuamihi nɛ a ngɛ tɛ̃ɛ ɔ a kpɛti? Kaa bɔ nɛ lasiogblee sɛɛ ma mi tlukaa nɛ e puɛɔ ní ɔ, jã ji bɔ nɛ tuami nɛ ngɛ tɛ̃ɛ ɔ hu ngɛ. Nɛ kaa bɔ nɛ babahi yeɔ tso tsu ko sisi bɔɔbɔɔbɔɔ nɛ a huleɔ tsu ɔ kɛ pueɔ si bum si kake too ɔ, jã nɛ tuami nɛ e yɔsemi yee ɔ hu ji. Loko o hɛ maa ba o he nɔ kaa babahi ngɛ o tsu ɔ sisi yee ɔ, eko ɔ, e piɛ bɔɔ pɛ nɛ tsu ɔ maa hule kɛ pue si.\n12. (a) Mɛni ji Satan tuamihi nɛ a yɔsemi yee ɔ eko, nɛ mɛni he je nɛ ke e kɛ tsu ní ɔ, e yeɔ manye ɔ? (b) Benɛ Paulo kɔni mi jɔ̃ ɔ, kɛ e nu he ha kɛɛ?\n12 Satan suɔ kaa e ma puɛ huɛ bɔmi nɛ ngɛ o kɛ Yehowa nyɛ kpɛti ɔ. E ma nyɛ ma tua mo tɛ̃ɛ, nɛ e ma nyɛ maa gu blɔ nigii nɔ kɛ tua mo hulɔ. Satan guu blɔ nigii komɛ a nɔ kɛ tuaa wɔ nɛ e yeɔ manye wawɛɛ. Blɔ nɛ ɔmɛ eko ji nɔ kɔni mi nyu womi. E le kaa ke wa kɔni mi jɔ̃ ɔ, bɔɔbɔɔbɔɔ ɔ, huɛ bɔmi nɛ ngɛ waa kɛ Yehowa wa kpɛti ɔ ma puɛ. Be komɛ ɔ, bɔfo Paulo kɔni mi woɔ nyu. Be ko po ɔ, e tsɔɔ kaa e ní ngɛ “mɔbɔ.” (Kane Roma Bi 7:21-24.) Huɛ bɔmi kpakpa ngɛ Paulo kɛ Yehowa a kpɛti, nɛ eko ɔ, e piɛɛ blɔ tsɔɔmi ajla toli nɛ a hi si ngɛ jamɛ a be ɔ mi ɔ a he hulɔ. Ke jã a, lɛɛ mɛni he je mɔ nɛ e nine mi wo nyu? Ejakaa e yi mluku. E suɔ nɛ e pee níhi nɛ da, se pi be tsuaa be nɛ jã peemi ngɛ gbɔjɔɔ ha lɛ. Enɛ ɔ he ɔ, ke be komɛ ɔ, o kɔni mi woɔ nyu ɔ, mo kai kaa Paulo hu kɔni mi woɔ nyu be komɛ.\n13, 14. (a) Mɛni woɔ Mawu we bi komɛ a kɔni mi nyu? (b) Mɛnɔ ngɛ hlae nɛ e puɛ huɛ bɔmi nɛ ngɛ waa kɛ Mawu wa kpɛti ɔ, nɛ mɛni he je?\n13 Be komɛ ɔ, nyɛmimɛ nyumuhi kɛ yihi fuu a kɔni mi jɔ̃ɔ, a haoɔ, nɛ e peeɔ mɛ po kaa a ji nihi nɛ a sɛ. Kaa nɔ hyɛmi nɔ́ ɔ, nyɛmiyo ko nɛ e ji blɔ gbalɔ nɛ e ngɛ kã wawɛɛ ɔ de ke: “Daa nɛ ɔ, i susuɔ tɔmi ko nɛ i tɔ̃ be ko nɛ be ɔ he nɛ e haoɔ mi wawɛɛ nitsɛ. Ke i susu níhi nɛ i pee be ko nɛ be ɔ he ɔ, e peeɔ mi kaa nɔ ko nɔ ko be ye sane suɔe, nɛ Yehowa po be ye sane suɔe gblegbleegble.”\n14 Mɛni he je nɛ ni komɛ nɛ a kɛ kã sɔmɔɔ Yehowa kaa nyɛmiyo ɔ nɛ wa wo e ta a, kɔni mi jɔ̃ɔ ɔ? Eko ɔ, níhi fuu a he je. Eko ɔ, a susuɔ kaa nɔ́ ko be nɛ ke a pee ɔ e maa hi ha mɛ. (Abɛ 15:15) Ni komɛ hu ngɛ nɛ a be nɔmlɔ tso mi he wami, enɛ ɔ he ɔ, a haoɔ wawɛɛ nitsɛ. Ngɛ bɔ nɛ sane ɔ ji ha tsuo se ɔ, mo kai kaa nɔ ko lɛ e ngɛ o kɔni mi nyu woe ɔ nɛ. Mɛnɔ ngɛ wa kɔni mi nyu woe konɛ wa kpa Yehowa sɔmɔmi? Ngɛ anɔkuale mi ɔ, lɛ ji Satan. Mawu bu lɛ gbenɔ fɔ, enɛ ɔ he ɔ, e be hɛ nɔ kami ko kulaa. E suɔ nɛ mo hu o nu he jã. (Kpojemi 20:10) Satan ngɛ wɔ haoe konɛ kã nɛ waa kɛ ngɛ Mawu sɔmɔe ɔ nya nɛ ba si. Ke e tuaa wɔ tɛ̃ɛ jio, e guu blɔ nigii nɔ kɛ tuaa wɔ jio, oti nɛ e kɛ ma e hɛ mi ji kaa e ma ha nɛ wa kpa Mawu sɔmɔmi. Mo ná nɛ o le kaa Yehowa we bi kɛ Satan ngɛ ta hwue konɛ a kɛ po huɛ bɔmi nɛ ngɛ a kɛ Yehowa a kpɛti ɔ he piɛ.\nMo ná nɛ o le kaa Yehowa we bi kɛ Satan ngɛ ta hwue konɛ a kɛ po huɛ bɔmi nɛ ngɛ a kɛ Yehowa a kpɛti ɔ he piɛ\n15. Kaa bɔ nɛ a ngma ngɛ 2 Korinto Bi 4:16, 17 ɔ, mɛni wa fia wa pɛɛ si kaa wa maa pee?\n15 Moo fia o pɛɛ si kaa o maa ya nɔ maa hwu ta a. Mo susu hiɔwo nɛ o ma ná a he. Paulo ngma ya ha Kristofohi nɛ a ngɛ Korinto ɔ ke: “Wa kɔni mi jɔ̃ we gblegbleegble. E ngɛ mi kaa wa nɔmlɔ tso ɔ ngɛ puɛe bɔɔbɔɔbɔɔ mohu, se mumi mi ɔ, wa ngɛ wae daa ligbi. Amanehlu nɛ nya wa, nɛ se be kɛe kulaa nɛ ɔ ma ha wa hɛ mi maa ba nyami babauu kɛ be nɔ kɛ maa ya neneene.”—2 Korinto Bi 4:16, 17.\nMO DLA O HE AMLƆ NƐ Ɔ KƐ HA AMANEHLU\nA tsɔseɔ jokuɛwi kɛ nikɔtɔmahi tsuo nɛ́ a fã a hemi kɛ yemi ɔ he (Hyɛ kuku 16)\n16. Mɛni he je nɛ e he hia kaa wa dla wa he amlɔ nɛ ɔ kɛ ha amanehlu ɔ?\n16 Kaa bɔ nɛ wa kase kɛ sɛ hlami ɔ, Satan ‘tsɔɔ ga’ slɔɔtohi konɛ e kɛ puɛ wa hemi kɛ yemi ɔ. (Efeso Bi 6:11) Enɛ ɔ he je ɔ, e sa kaa waa bu ga womi nɛ ngɛ 1 Petro 5:9 ɔ tue. A ngma ngɛ lejɛ ɔ ke: “Nyɛ hemi kɛ yemi ɔ mi nɛ wa, nɛ nyɛɛ tsi lɛ blɔ.” Loko wa ma nyɛ maa pee jã a, e biɔ nɛ wa dla wa tsui kɛ wa juɛmi amlɔ nɛ ɔ, nɛ waa pee nɔ́ nɛ da. Nɔ́ hetomi nɔ́ ko ji nɛ ɔ nɛ: Loko ta buli maa ya ta ko ɔ, a sɛɛ hlami nɛ a tsɔseɔ mɛ saminya. Jã kɛ̃ nɛ e ji ngɛ wɔ hu wa blɔ fa mi. Wa li bɔ nɛ ta nɛ wa maa hwu hwɔɔ se ɔ ma ji ha. Enɛ ɔ he ɔ, amlɔ nɛ ɔ nɛ wa ngɛ tue mi jɔmi nɛ ɔ, e sa nɛ wa tsɔse wa he saminya. Bɔfo Paulo wo Kristofohi he wami ke: “Nyɛɛ ka nyɛ nitsɛmɛ nyɛ he nɛ nyɛɛ hyɛ kaa nyɛ heɔ Kristo yeɔ niinɛ lo. Nyɛɛ hyɛ nyɛ nitsɛmɛ nyɛ he nɛ hi.”—2 Korinto Bi 13:5.\n17-19. (a) Mɛni sanehi wa ma nyɛ ma bi wa he? (b) Mɛni blɔ nɔ nihewi kɛ yihewi nɛ a ngɛ sukuu yae ɔ maa gu konɛ a nyɛ nɛ a fã a hemi kɛ yemi ɔ he?\n17 Blɔ kake nɛ wa ma nyɛ maa gu nɔ kɛ bu Paulo ga womi ɔ tue ji, nɛ wa ma bi wa he sanehi nɛ nyɛɛ se nɛ ɔ: ‘Anɛ i sɔleɔ daa lo? Ke nihi ngɛ mi he wami woe kaa ma pee nɔ yaya a, anɛ i buɔ Mawu tue kaa lɛ ji ye nɔ yelɔ mohu pe nimli lo? Anɛ i yaa asafo mi kpehi daa lo? Anɛ i kɛ kã tuɔ ye hemi kɛ yemi ɔ he munyu kɛ tsɔɔ nihi lo? Ke nyɛmi ko tɔ̃ ye nɔ ɔ, anɛ i kɛ paa lɛ kaa bɔ nɛ ke i tɔ̃ e nɔ ɔ, imi hu ma suɔ kaa e kɛ pa mi ɔ lo? Anɛ i peeɔ tue bumi kɛ haa asafo mi nikɔtɔmahi nɛ a ngɛ ye we asafo ɔ mi ɔ, kɛ ni kpahi nɛ a nyɛɛɔ Yehowa asafo ɔ hɛ mi ɔ lo?’\nE biɔ nɛ wa dla wa tsui kɛ wa juɛmi amlɔ nɛ ɔ, nɛ waa pee nɔ́ nɛ da\n18 Nihi nɛ a bɔle wɔ ɔ, bɔɔ mɔde kaa a ma puɛ wa juɛmi. Enɛ ɔ he ɔ, e ma bi nɛ nihewi kɛ yihewi nɛ a ngɛ sukuu yae ɔ nɛ a tu a hemi kɛ yemi ɔ he munyu kɛ kã ngɛ sukuu. A peeɔ jã nɛ a yi gbeye, nɛ a gbo we zo hulɔ. Mɛni yeɔ bua mɛ nɛ a kɛ kã tuɔ a hemi kɛ yemi ɔ he munyu ɔ? A ngɔɔ ga womihi nɛ ngɛ wa womi tɛtlɛɛ ɔmɛ a mi ɔ kɛ tsuɔ ní. Kaa nɔ hyɛmi nɔ́ ɔ, July 2009 Awake! ɔ kɛ ga womi ko ha kaa ke nɔ ko nɛ o kɛ lɛ ngɛ sukuu tsu kake mi ɔ bi mo ke: “Mɛni he je nɛ o he we su tsakemi tsɔɔmi ɔ yi ɔ?” nɔ́ kɛkɛ nɛ o ma nyɛ ma de lɛ ji: “Mɛni he je nɛ e sa nɛ ma he su tsakemi tsɔɔmi ɔ ma ye? Je mi si kpali po nyɛ we nɛ a ma a juɛmi nya si ngɛ su tsakemi tsɔɔmi ɔ he!” Fɔli, nyɛɛ bɔ mɔde nɛ nyɛɛ tsɔɔ nyɛ bimɛ ɔmɛ bɔ nɛ a ma plɛ kɛ fã a hemi kɛ yemi ɔ he konɛ a nyɛ nɛ a pee jã ngɛ sukuu.\nFɔli, nyɛɛ bɔ mɔde nɛ nyɛɛ tsɔɔ nyɛ bimɛ ɔmɛ bɔ nɛ a ma plɛ kɛ fã a hemi kɛ yemi ɔ he\n19 Ngɛ anɔkuale mi ɔ, pi be tsuaa be nɛ e ngɛ gbɔjɔɔ kaa wa maa tu wa hemi kɛ yemi ɔ he munyu kɛ tsɔɔ nihi, aloo wa maa pee níhi nɛ Yehowa suɔ. Kaa nɔ hyɛmi nɔ́ ɔ, ke wa kpa kɛ je ní tsumi kɛ ba we mi kɛ pɔtɔtɔɛ ɔ, eko ɔ, e maa ye ha wɔ kaa wa maa ya asafo mi kpehi. Aloo e he ma nyɛ maa wa ha wɔ kaa wa maa te si ngɛ sa mi mɔtu nɛ waa ya fiɛɛmi. Se ke e ba jã a, mo kai kaa ke o kase ní nɛ ɔmɛ peemi amlɔ nɛ ɔ, lɔ ɔ ma dla mo kɛ ha ka nguahi nɛ maa ba hwɔɔ se ɔ.\nPaulo Kplɛɛ kpɔmi nɔ́ ɔ nɔ, nɛ e yɔse kaa e he nɛ a kɛ ha ngɛ\n20, 21. (a) Mɛni he je nɛ ke wa susuɔ kpɔmi nɔ́ ɔ he ɔ, wa kɔni mi be nyu woe ɔ? (b) Mɛni e sa kaa waa fia wa pɛɛ si kaa wa maa pee?\n20 Mɛni wa ma nyɛ maa pee ngɛ tuamihi nɛ a yɔsemi yeɔ ɔ hu he? Kaa nɔ hyɛmi nɔ́ ɔ, mɛni wa maa pee konɛ wa kɔni mi nɛ ko jɔ? Nɔ́ kake nɛ e he hia pe kulaa nɛ e sa kaa waa pee ji nɛ wa ma susu kpɔmi nɔ́ ɔ he. Jã ji bɔ nɛ bɔfo Paulo pee. Be komɛ ɔ, e peeɔ lɛ kaa e ní ngɛ mɔbɔ. E le kaa yayami peelɔ ji lɛ. Se e le kaa Kristo ba gbo ngɛ yayami peeli a he, tsa pi nihi nɛ a ye mluku a he. E ngma ke: ‘Mawu Bi ɔ suɔ mi, nɛ e ngɔ e wami ngɔ ha ngɛ ye he; nɛ imi hu i he lɛ ye. Lɔ ɔ lɛ ha nɛ i ngɛ wami mi amlɔ nɛ ɔ nɛ.’ (Galatia Bi 2:20) Paulo Kplɛɛ kpɔmi nɔ́ ɔ nɔ, nɛ e yɔse kaa e he nɛ a kɛ ha ngɛ.\n21 Ke mo hu o kplɛɛ kpɔmi nɔ́ ɔ nɔ, nɛ o he ye kaa o he tutuutu nɛ Yehowa kɛ ha ngɛ ɔ, o ma ná he se. Enɛ ɔ tsɔɔ we kaa o kɔni mi be nyu woe hu kulaa. Wa ti ni komɛ ngɛ nɛ eko ɔ, ja je ehe ɔ mi loko wa kɔni mi be nyu woe hu kulaa. Se mo kai kaa nihi nɛ a kɔni mi jɔ̃ we ɔ, mɛ nɛ a nine maa su hiɔwo ɔ nɔ. Benɛ je ngɛ jɔe nɛ je ngɛ nae ɔ, wɔ hu wa ngɛ be nɛ Mawu Matsɛ Yemi ɔ maa ba a he sue. Ke Mawu Matsɛ Yemi ɔ ba a, tue mi jɔmi maa ba zugba a nɔ, nɛ adesahi tsuo maa ye mluku. Moo fia o pɛɛ si kaa o maa sɛ Matsɛ Yemi nɛ ɔ mi, ke lɔ ɔ ma bi nɛ o gblee amanehlu babauu mi po.\nAmanehluhi: Kahi nɛ Kristofohi kɛ kpeɔ. Ka nɛ ɔmɛ ekomɛ ji, yi mi wami, nɔ kɔni mi nyu womi, hiɔ, kɛ ní kpahi nɛ ma nyɛ ma ha nɛ wa tɔ̃\nHWƆƆMI MƆ—NƆ́ NƐ A MAA KASE September 2014


Hwɔɔmi Mɔ Womi Tɛtlɛɛ Kɛ Awake! Ba Fa Bɔɔ, Gbihi Babauu\nKANE NGƐ Afrikaans Albanian Amharic Armenian Azerbaijani Azerbaijani (Cyrillic) Chichewa Chinese Mandarin (Simplified) Chinese Mandarin (Traditional) Croatian Czech Dangme Danish Dutch Efik English Estonian Ewe Fante Finnish French Georgian German Greek Hausa Hungarian Iban Igbo Indonesian Italian Japanese Kannada Kimbundu Kinyarwanda Korean Lithuanian Macedonian Malagasy Malay Malayalam Norwegian Nzema Persian Polish Portuguese Rarotongan Romanian Russian Sepedi Serbian Serbian (Roman) Sesotho (Lesotho) Setswana Slovak Slovenian Spania Swahili Swedish Tagalog Tahitian Tamil Tarascan Totonac Tsonga Turkish Tzeltal Tzotzil Ukrainian Umbundu Uzbek Valencian Xhosa Yoruba Zapotec (Lachiguiri) Zulu\nBa Fa Bɔɔ, Gbihi Babauu\nKɛ je January 2013 ɔ, a ma gbɔ ba fa amɛ nɛ ngɛ Awake! kɛ Hwɔɔmi Mɔ nɛ a peeɔ ha ma bi ɔ a mi ɔ nɔ kɛ je ba fa 32 kɛ ba ba fa 16.\nAkɛnɛ munyuhi nɛ maa hi a Awake! kɛ Watchtower mi ɔ nɔ ma gbɔ he je ɔ, gbihi a sisi tsɔɔmi kuuhi ma nyɛ maa tsɔɔ sisi kɛ ya gbihi babauu a mi. Kaa nɔ hyɛmi nɔ́ ɔ, a tsɔɔ December 2012 Awake! ɔ sisi kɛ ya gbihi 84 mi, nɛ a tsɔɔ December 2012 Hwɔɔmi Mɔ ɔ sisi kɛ ya gbihi 195 mi. Se ngɛ January 2013 ɔ, a bɔni Awake! ɔ sisi tsɔɔmi kɛ ya gbihi 98 mi, nɛ a bɔni Hwɔɔmi Mɔ ɔ hu sisi tsɔɔmi kɛ ya gbihi 204 mi.\nSe Hwɔɔmi Mɔ nɛ a maa kase ɔ mi munyu ɔmɛ lɛɛ e maa hɛɛ ba fa 32 loloolo.\nBa Fa Bɔɔ—Níhi Fuu Ngɛ Intanɛti Ní Tsumi He ɔ Nɔ\nTsakemihi nɛ a pee ngɛ wa womi ɔmɛ a ba fa amɛ a he ɔ maa sa wa Intanɛti ní tsumi he nɛ ji, www.jw.org ɔ he ngɛ blɔ enyɔ nɔ.\nA maa ngɔ níhi nɛ jinɛ a ngmaa ngɛ wa womi tɛtlɛɛ ɔmɛ a mi ɔ kɛ wo Intanɛti ní tsumi he nɛ ɔ pɛ nɔ. Kaa nɔ hyɛmi nɔ́ ɔ, a maa ngɔ munyuhi kaa, “Kɛ Ha Nihewi Kɛ Yihewi,” “Ye Baiblo Ní Kasemi,” kɛ Gilead Sukuu ɔ nya gbemi he amaniɛ bɔmi nɛ a je kɛ je Hwɔɔmi Mɔ nɛ a pee kɛ ha ma bi ɔ mi, kɛ munyuhi nɛ ji, “Kɛ Ha Weku ɔ He Susumi,” kɛ “Nihewi Kɛ Yihewi Bi Ke” nɛ a je kɛ je Awake! ɔ mi ɔ, kɛ wo Intanɛti ní tsumi he nɛ ɔ pɛ nɔ.\nA maa pee Hɔɔmi Mɔ ɔ kɛ Awake! ɔ ngɛ kɔmpiuta blɔ nɔ tomi kpa komɛ hu a mi. Jehahi babauu ji nɛ ɔ, a pee Hwɔɔmi Mɔ ɔ kɛ Awake! ɔ ngɛ kɔmpiuta blɔ nɔ tomi nɛ ji, PDF mi, nɛ a kɛ wo www.jw.org Intanɛti ní tsumi he ɔ nɔ. Amlɔ nɛ ɔ, a maa pee womi tɛtlɛɛ nɛ ɔmɛ ngɛ kɔmpiuta blɔ nɔ tomi nɛ ji, HTML ɔ mi, konɛ e ko ye kɛ ha nihi kaa a maa na nɛ a kane ngɛ a kɔmpiuta loo a mobile phone nɔ. E be ye kulaa kaa o maa na wa womi ɔmɛ ngɛ Intanɛti ní tsumi he ɔ nɔ, ngɛ gbihi nɛ hiɛ pe 400 mi.


La 109—Moo Suɔ Nyɛmimɛ Kɛ Je O Tsui Mi | Kristofohi A La\nKANE NGƐ Afrikaans Albanian Amharic Armenian Aymara Azerbaijani Azerbaijani (Cyrillic) Baoule Bassa (Cameroon) Batak (Simalungun) Batak (Toba) Bicol Bislama Boulou Bulgarian Cambodian Cebuano Chichewa Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chokwe Cibemba Cinyanja Croatian Damara Dangme Danish Digor Douala Drehu Dutch English Ewe Fijian Finnish Fon French Ga German Greek Guarani Gun Haitian Creole Hiligaynon Hungarian Iban Ibinda Icelandic Iloko Indonesian Italian Kabiye Karen (S'gaw) Kikaonde Kikongo Kikuyu Kiluba Kinyarwanda Kirghiz Kiribati Kirundi Kisi Kongo Korean Krio Kurdish Kurmanji (Caucasus) Kwangali Kwanyama Latvian Lhukonzo Lingala Lithuanian Luganda Luvale Macedonian Macua Malagasy Malay Mambwe-Lungu Mapudungun Mauritian Creole Myanmar Ndau Ndebele Nepali Ngangela Nias Nigeria Pidgin Norwegian Nzema Oromo Ossetian Otetela Pangasinan Papiamento (Curaçao) Persian Pidgin (Cameroon) Polish Ponapean Portuguese Quechua (Ancash) Quechua (Ayacucho) Quechua (Bolivia) Quechua (Cuzco) Quichua (Chimborazo) Quichua (Imbabura) Romanian Russian Samoan Sena Sepedi Serbian Serbian (Roman) Sesotho (Lesotho) Sesotho (South Africa) Seychelles Creole Shona Silozi Sinhala Slovenian Spania Sranantongo Sunda Swahili Swedish Tagalog Tahitian Tatar Telugu Thai Tigrinya Tok Pisin Tshiluba Tsonga Turkish Twi Ukrainian Uruund Wallisian Welsh Wolaita Yapese Yoruba Zulu\nMoo Suɔ Nyɛmimɛ Kɛ Je O Tsui Mi\n1. Ke wa suɔ nyɛmimɛ wawɛɛ,\nTsaatsɛ Yehowa bua maa jɔ.\nSuɔmi ji e su nɛ se be;\nWa bua jɔ he wawɛɛ.\nTsui mi suɔmi jeɔ sisi ngɛ;\nSuɔmi ha nɛ wa ji huɛmɛ.\nWa fo we wɔ pɛ wa nɔ́ mi,\nWa yeɔ bua nyɛmimɛ.\nKe balɔ he hia nɔ ko,\nWa peeɔ wa he balɔ kɛ haa lɛ.\nWa ma nyɛ maa pee huɛmɛ\nKɛ ha wa nyɛmimɛ tsuo.\nKristo tsɔɔ wɔ suɔmi nitsɛ;\nE tsɔɔ kaa Yehowa suɔ wɔ.\nWa bua jɔ Kristo tsɔɔmi he.\nNyɛ ha wa je suɔmi kpo;\nWaa suɔ mɛ kɛ wa tsui tsuo.\n(Moo hyɛ 1 Pet. 2:17; 3:8; 4:8; 1 Yoh. 3:11 hulɔ.)\nMoo Suɔ Nyɛmimɛ Kɛ Je O Tsui Mi (La 109)


Nɔ́ Hetomi Nɔ́ Nɛ Kɔɔ Yihewi Nyɔngma Amɛ A He ɔ (Mateo 25:1-13) | Yesu Si Himi Ngɛ Zugba a Nɔ\nKlaalo Peemi He Ní Kasemi—Yihewi Nyɔngma Amɛ\nNƆ́ HETOMI NƆ́ NƐ KƆƆ YIHEWI NYƆNGMA AMƐ A HE\nYesu ha sane nɛ e kaseli ɔmɛ bi lɛ kɛ kɔ e bami be, kɛ je nɛ ɔ nyagbe be ɔ he ɔ heto. Lɔ ɔ se ɔ, e ngɔ nɔ́ hetomi nɔ́ ko nɛ nile ngɛ mi kɛ bɔ mɛ kɔkɔ. Nɔ́ hetomi nɔ́ nɛ ɔ maa pee nɔ́ ko nɛ maa ya nɔ ngɛ Kristo bami be ɔ mi, nɛ nihi nɛ a maa hi si ngɛ jamɛ a be ɔ mi ɔ maa na.\nE de ke: “Hiɔwe matsɛ yemi ɔ maa hi kaa kikɛ nɛ ɔ. Be ko ɔ, yihewi nyɔngma komɛ wo a kanehi, nɛ a ho konɛ a ya hyɛ ayɛflo huno blɔ. A kpɛti ni enuɔ ji kuasiahi, nɛ ni enuɔ lɛɛ ní leli ji mɛ.”—Mateo 25:1, 2.\nPi nɛ Yesu ngɛ tsɔɔe kaa e kaseli nɛ a nine maa su Matsɛ Yemi ɔ nɔ ɔ fa maa pee kuasiahi, nɛ fa hu maa pee ní leli. Mohu ɔ, e ngɔ nɔ́ hetomi nɔ́ ɔ kɛ to Matsɛ Yemi ɔ he kɛ tsɔɔ e kaseli ɔmɛ kaa a ti nɔ tsuaa nɔ ngɛ he blɔ nɛ e kɛ maa tsɔɔ kaa e pee klaalo, loo e pee we klaalo. Yesu le kaa e kaseli ɔmɛ a ti nɔ tsuaa nɔ ma nyɛ maa ye anɔkuale konɛ e Tsɛ ɔ nɛ jɔɔ lɛ.\nNgɛ nɔ́ hetomi nɔ́ ɔ mi ɔ, yihewi nyɔngma amɛ tsuo ya kaa a yaa nya ayɛflo huno ɔ he, konɛ a hwɔ lele kɛ nyɛɛ e se. Ke ayɛflo huno ɔ ba a, yihewi ɔmɛ maa su a kane ɔmɛ kɛ hyɛ blɔ ɔ nɔ ha lɛ, konɛ a kɛ wo e hɛ mi nyami ke e kɛ ayɛflo ɔ yaa sɛ we nɛ a dla ngɔ to ayɛflo ɔ mi. Se mɛni lɛ ba?\nYesu de ke: ‘Kuasia amɛ ngɔɛ nu kɛ piɛɛ we kane ɔmɛ nɛ a hɛɛ ɔ a he. Ní leli ɔmɛ lɛɛ a hɛɛ nu kɛ tɔ ngɔ piɛɛ a kane ɔmɛ a he. Se ayɛflo huno ɔ ya bɛ mla, nɛ kɔnɛɛ de yihewi ɔmɛ, nɛ a hwɔ mahe.’ (Mateo 25:3-5) Ayɛflo huno ɔ ba sui mla kaa bɔ nɛ a hyɛ blɔ ɔ. E kpɛ se bɔɔ, lɔ ɔ he ɔ, yihewi ɔmɛ hwɔ mahe. Eko ɔ, kaseli ɔmɛ kai nɔ́ nɛ Yesu de mɛ ngɛ ablade ko nɛ e doma kɛ ho lokoo ya nɛ ‘a ya wo lɛ matsɛ nɛ e kpale kɛ ba’ a he.—Luka 19:11-15.\nNgɛ nɔ́ hetomi nɔ́ nɛ kɔɔ yihewi nyɔngma amɛ a he ɔ mi ɔ, Yesu tsɔɔ nɔ́ nɛ ba benɛ ayɛflo huno ɔ ba a. E de ke: “Nyɔ mi kpɛti ɔ, huhui pɛ ke, ‘Ayɛflo huno ɔ ma oo! Nyɛɛ je kpo nɛ nyɛ ba kpee lɛ!’” (Mateo 25:6) Anɛ yihewi ɔmɛ dla a he, nɛ a pee klaalo lo?\nYesu tsa nɔ ke: “Yihewi ɔmɛ tsuo te si, nɛ a tsɛ a kane ɔmɛ a mi. Kɛkɛ nɛ kuasia amɛ de ní leli ɔmɛ ke, ‘Nyɛ ha wɔ nyɛ nu ɔ eko, ejakaa wa kane ɔmɛ ngɛ gboe.’ Se ní leli ɔmɛ de mɛ ke, ‘Eko ɔ, e ba be waa kɛ nyɛ tsuo sue; nyɛɛ ya nu juali ɔmɛ a ngɔ nɛ nyɛ ya he nyɛ nitsɛmɛ nyɛ nɔ́.’”—Mateo 25:7-9.\nYihewi kuasiahi enuɔ ɔmɛ pee we klaalo, nɛ lɔ ɔ ha nɛ a dla we a he kɛ ha ayɛflo huno ɔ bami ɔ. A kane ɔmɛ a mi nu ta, nɛ e hia nɛ a ya he eko. Yesu ya nɔ nɛ e de ke: “Se benɛ a ho hemi ya a, ayɛflo huno ɔ ba, nɛ ni nɛmɛ nɛ dla a he to lɛ ɔ, a kɛ lɛ ho yo kpeemi he ɔ ya. Nɛ a nga sinya a. Pee se ɔ, yihewi kpa amɛ hu ba, nɛ a ba de ke, ‘Nyɔmtsɛ! Nyɔmtsɛ! Bli wɔ!’ Se ayɛflo huno ɔ he nɔ ke, ‘Niinɛ i ngɛ nyɛ dee ke i li nyɛ.’” (Mateo 25:10-12) Moo hyɛ bɔ nɛ e maa dɔ yihewi nɛ ɔmɛ ha kaa a pee we klaalo, nɛ a dla we a he!\nKaseli ɔmɛ na kaa Yesu ji ayɛflo huno ɔ nɛ. Be ko nɛ be ɔ, Yesu ngɔ e he kɛ to ayɛflo huno he. (Luka 5:34, 35) Mɛnɔmɛ ji yihewi nyɔngma amɛ? Benɛ Yesu ngɛ “kuu nyafii” ɔ nɛ a nine maa su Matsɛ Yemi ɔ nɔ ɔ he munyu tue ɔ, e de ke: “Nyɛɛ mia [nyɛ dla nyɛ he], nɛ nyɛɛ pee klaalo; nɛ nyɛ kane ɔmɛ nɛ a hi tsoe.” (Luka 12:32, 35) Enɛ ɔ he ɔ, benɛ Yesu ngɛ nɔ́ hetomi nɔ́ nɛ kɔɔ yihewi ɔmɛ a he ɔ he munyu tue ɔ, kaseli ɔmɛ maa na kaa e kɔɔ a he. Mɛni nɛ Yesu ngɛ hlae nɛ e kaseli ɔmɛ nɛ a kase ngɛ nɔ́ hetomi nɔ́ nɛ ɔ mi?\nYesu sume nɛ a juɛmi nɛ pee mɛ enyɔɔnyɔ. Enɛ ɔ he ɔ, e mwɔ e nɔ́ hetomi nɔ́ ɔ nya ke: ‘Nyɛɛ ya nɔ nɛ nyɛɛ hwɔɔ, ejakaa jamɛ a ligbi ɔ, loo jamɛ a ngmlɛfia a, nyɛ li.’—Mateo 25:13.\nE ngɛ heii kaa Yesu ngɛ e se nyɛɛli anɔkualetsɛmɛ kɔkɔ bɔe kaa, ja a ‘ya nɔ nɛ a hwɔɔ’ loko a ma yɔse kaa e ba. Yesu maa kpale kɛ ba, enɛ ɔ he ɔ, e ma bi nɛ e kaseli nɛ a dla a he nɛ a pee klaalo kaa bɔ nɛ yihewi ní leli enuɔ ɔmɛ pee ɔ. Ke pi jã a, a hɛ maa je a hɛ nɔ kami ɔ nɔ, nɛ a hiɔwo ɔ ma bɔ mɛ.\nMɛni blɔ nɔ nɛ e slo yihewi ní leli enuɔ ɔmɛ ngɛ yihewi kuasiahi enuɔ ɔmɛ a he ngɛ klaalo peemi kɛ he dlami blɔ fa mi?\nMɛnɔ ji ayɛflo huno ɔ, nɛ mɛnɔmɛ ji yihewi ɔmɛ?\nMɛni Yesu ngɛ hlae nɛ e kaseli ɔmɛ nɛ a kase ngɛ nɔ́ hetomi nɔ́ nɛ kɔɔ yihewi nyɔngma amɛ a he ɔ mi?\nKlaalo Peemi He Ní Kasemi—Yihewi Nyɔngma Amɛ


La 65—Moo Ya O Hɛ Mi! | Kristofohi A La\nKANE NGƐ Afrikaans Albanian Amharic Armenian Aymara Azerbaijani Azerbaijani (Cyrillic) Baoule Bassa (Cameroon) Batak (Karo) Batak (Simalungun) Batak (Toba) Bicol Bislama Boulou Bulgarian Cambodian Cebuano Chichewa Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chokwe Cibemba Cinyanja Croatian Damara Dangme Danish Douala Drehu Dutch Edo English Ewe Fijian Fon French Ga German Greek Guarani Gun Haitian Creole Hiligaynon Hiri Motu Hungarian Icelandic Iloko Indonesian Isoko Italian Javanese Kabiye Karen (S'gaw) Kikaonde Kikongo Kikuyu Kiluba Kinyarwanda Kirghiz Kiribati Kirundi Kisi Kongo Korean Krio Kurdish Kurmanji (Caucasus) Kwangali Kwanyama Latvian Lhukonzo Lingala Lithuanian Luganda Luvale Macedonian Macua Malagasy Malay Mambwe-Lungu Mapudungun Mauritian Creole Myanmar Ndau Ndebele Ngabere Ngangela Nias Norwegian Nzema Oromo Ossetian Otetela Pangasinan Papiamento (Curaçao) Persian Pidgin (Cameroon) Polish Ponapean Portuguese Quechua (Ancash) Quechua (Ayacucho) Quechua (Bolivia) Quechua (Cuzco) Quichua (Chimborazo) Quichua (Imbabura) Romanian Russian Samoan Sango Sena Sepedi Serbian Serbian (Roman) Sesotho (Lesotho) Sesotho (South Africa) Seychelles Creole Shona Silozi Sinhala Slovenian Solomon Islands Pidgin Spania Sunda Swahili Swedish Tagalog Tahitian Tatar Telugu Thai Tigrinya Tojolabal Tok Pisin Tshiluba Tsonga Turkish Twi Ukrainian Umbundu Uruund Vietnamese Wallisian Wolaita Xhosa Yapese Yoruba Zulu\nMoo Ya O Hɛ Mi!\n(Hebri Bi 6:1)\n1. Moo ya o hɛ mi, o nane nɛ pi si!\nHa anɔkuale la nɛ kpɛ kɛ ha nimli tsuo.\nHa o fiɛɛmi ní tsumi nɛ e nu tso;\nMawu maa jɔɔ mo wawɛɛ.\nNɔ fɛɛ nɔ ma nyɛ ma tsu eko.\nKristo Yesu hu tsu eko hyɛ.\nMoo ngɔ o hɛ kɛ fɔ Yehowa nɔ daa,\nPee nɔ́ nɛ da be tsuaa be.\n2. Moo ya o hɛ mi, ye odase kɛ kã!\nMoo ya nɔ, fiɛɛ sane kpakpa kɛ tsɔɔ nimli tsuo.\nWa jeɔ Matsɛ Yehowa, wa Mawu yi,\nWa fiɛɛɔ ngɛ wehi a mi.\nHe nyɛli maa wo wa he gbeye.\nKoo ye gbeye, yaa nɔ nɛ o fiɛɛ;\nHa a le kaa Mawu Matsɛ Yemi ba.\nMoo fiɛɛ anɔkuale’ɔ daa.\n3. Moo ya o hɛ mi, moo kpale kɛ ya slaa\nNimli nɛ a bua jɔ munyu’ɔ he,\nYaa o hɛ mi, ha mumi nɛ wo mo kã,\nMo ná bua jɔmi nitsɛ.\nSuɔ nimli nɛ o kɛ kaseɔ ní.\nTsɔɔ mɛ ní nɛ e sɛ a tsui mi.\nMoo ye bua mɛ nɛ a ya a hɛ mi daa,\nAnɔkuale la ma kpɛ.\n(Moo hyɛ Filip. 1:27; 3:16; Heb. 10:39 hulɔ.)\nMoo Ya O Hɛ Mi! (La 65)


Si Slaali & Si Slaami: Yehowa Odasefohi asafo ɔ ní tsumi kɔni nɛ ngɛ Patterson, Wallkill, kɛ Warwick\nSi Slaami He Blɔ Nya Tomi\nLoko o ma bɔni blɔ nya tomi kaa o ma ba slaa si ngɛ wa ní tsumi he nɛ ngɛ United States ɔ, wa kpa mo pɛɛ nɛ o ha wɔ lemi. Moo tsɔɔ he pɔtɛɛ nɛ o suɔ nɛ o ba slaa si ngɛ kɛ gu adrɛs ɔmɛ nɛ ngɛ sisi blɔ ɔmɛ a nɔ. Kadi kaa o ma nyɛ ma ba slaa si ngɛ ní tsumi hehi enyɔ pɛ ngɛ ligbi kake mi.\nKe nyɛ he hiɛ jio, nyɛ he pi jio, e sa nɛ nyɛ ha wɔ lemi loko nyɛ ba slaa si ngɛ wa ní tsumi hehi nɛ a ngɛ United States ɔ eko tsuaa eko mi.\nKe Nyɛ Yibɔ Sui 20\nKadi: Ke o nyɛ adrɛs nɛ ngɛ sisi blɔ ɔ nɔ kɛ hla he nɛ nyɛ suɔ nɛ nyɛ ba slaa si ngɛ ɔ, Intanɛti ní tsumi he kpa ma bli konɛ nyɛ tsa nyɛ ní bimi ɔ nɔ. Wa kpa nyɛ pɛɛ, nyɛ ko ha sika he sanehi a heto. A he we sika ngɛ enɛ ɔ peemi mi. Ke nyɛ mane nyɛ ní bimi ɔ, a kɛ nyɛ he sanehi maa mane ní tsumi he (Bethel) nɛ ngɛ United States nɛ nyɛ hla a konɛ a tsu he ní. Ke o kɛ o he sanehi mane ɔ, a kɛ ma tsu ní kaa bɔ nɛ a tsɔɔ ngɛ wa Intanɛti ní tsumi he nɛ ɔ He Mlaahi kɛ Laami Sanehi A He Mlaahi ɔ mi.\nPatterson si slaami he ní bimi\nWallkill si slaami he ní bimi\nWarwick si slaami he ní bimi\nKe Nyɛ Yibɔ Su 20 Loo Nɔ́ Nɛ Pe Jã\nNyɛɛ mane nyɛ ní bimi ɔ kɛ gu Intanɛti ɔ nɔ kaa nyɛ ma ba slaa si ngɛ wa ní tsumi he nɛ ngɛ Patterson, Wallkill, aloo Warwick.\nNí bimi kɛ ha nihi 20 loo nɔ́ nɛ pe jã\nSi Slaami Mi Po Mi\nKe o be nyɛe ma ba slaa si hu aloo nyɛ kuu ɔ be nyɛe maa ba hu ɔ, nyɛ ma nyɛ maa po ní bimi ɔ mi ngɛ Intanɛti ɔ nɔ.\nPoo si slaami ɔ mi\nLoko o ma bɔni blɔ nya tomi kaa o ma ba slaa si ngɛ hiɛ ɔ, wa kpa mo pɛɛ nɛ o ha wɔ lemi kɛ gu Intanɛti ɔ nɔ.\nBe abɔ: Ngmlɛfia 2\nA tɛniɔ fonihi nɛ a kɛ peeɔ wa womi ɔmɛ, nɛ a peeɔ videohi kɛ munyuhi nɛ a fiaa nɛ a buɔ tue. Ke o ya slaa si ɔ, a maa tsɔɔ mo Baiblo sukuu slɔɔtohi nɛ a peeɔ ngɛ lejɛ ɔ he sanehi babauu.\nDaa jeha a, a peeɔ Baiblo kasemi níhi ayɔ 25. A kɛ Baiblo kasemi níhi nɛ a pee ngɛ gbihi nɛ hiɛ pe 360 a mi ɔ maneɔ Yehowa Odasefohi asafo ɔ ní tsumi kɔnihi ngɛ je kɛ wɛ, kɛ Yehowa Odasefohi asafohi nɛ hiɛ pe 15,000 nɛ a ngɛ United States, Canada, kɛ Caribbean ma amɛ a mi ɔ.\nNihi ma nyɛ ma ba slaa si ngɛ wa ní tsumi he nɛ ngɛ Warwick ɔ kɛ je Hɔɛgbi, April 3, 2017 nɔ kɛ yaa. Loko o ma bɔni blɔ nya tomi kaa o ma ba slaa si ngɛ hiɛ ɔ, wa kpa mo pɛɛ nɛ o ha wɔ lemi kɛ gu Intanɛti ɔ nɔ.\nMɔtu ngmlɛ 8:00 kɛ ya si gbɔkuɛ 4:00.\n(Blema níhi nɛ a je kpo nɛ o maa hyɛ ngɛ o dɛ he)\n(Si slaami nɛ nɔ ko maa tsɔɔ nyɛ níhi a nya)\nNíhi Nɛ O Maa Na\nBlema Níhi Nɛ A Je Kpo Nɛ O Maa Hyɛ Ngɛ O Dɛ He\nThe Bible and the Divine Name. Ngɛ si slaami nɛ mi ɔ, o maa na blema Baiblohi kɛ blɔ nɔ nɛ a gu kɛ baa Mawu biɛ ɔ yi ngɛ Baiblo ɔ mi ngɛ mɔde nɛ nihi bɔ kaa a ma je kɛ je mi ɔ tsuo se. O maa na blema Baiblo kpa komɛ kɛ ní komɛ nɛ a tu he munyu ngɛ Baiblo ɔ mi ɔ a he fonihi.\nA People for Jehovah’s Name. Ngɛ fa nɛ ɔ mi ɔ, o maa na videohi kɛ fonihi nɛ tsɔɔ ní kpakpahi nɛ wa nyɛmimɛ Kristofohi nɛ a hi si blema a si kɛ ha wɔ. Ní nɛ ɔmɛ ekomɛ ji, níhi nɛ a kɛ tsu ní blema, blema fonihi, kɛ níhi a si kpamihi nɛ tsɔɔ bɔ nɛ Yehowa ya nɔ nɛ e po e we bi a he piɛ, nɛ e tsɔɔ mɛ ní, kɛ bɔ nɛ e to a he blɔ nya konɛ a pee e suɔmi nya ní ha.\nWorld Headquarters—Faith in Action. Ngɛ fa nɛ ɔ mi ɔ, a tsɔɔ ní tsumi nɛ Ajla Toli a kuu ɔmɛ tsuɔ kɛ bɔ nɛ a yeɔ bua Yehowa Odasefohi ha bɔ nɛ pee nɛ a nyɛ nɛ a ngɔ Baiblo mi blɔ tsɔɔmihi kɛ tsu ní ngɛ fiɛɛmi ní tsumi ɔ mi, nɛ a ko kpa a he nya buami, nɛ a kase Baiblo ɔ, nɛ a je suɔmi kpo kɛ tsɔɔ a he.\nSi Slaami Nɛ Nɔ Ko Maa Tsɔɔ Nyɛ Níhi A Nya\nSi slaami nɛ ɔ yeɔ hɛngmɛfia 20. Ngɛ si slaami nɛ ɔ mi ɔ, a maa tsɔɔ mo ɔfisi ɔmɛ kɛ ní kpahi nɛ ngɛ Warwick ní tsumi he ɔ.\nMoo gbla si slaami he womiyo\nAsafo ɔ Ní Tsumi Kɔnihi Kɛ Si Slaamihi: United States